Mahatma Gandhi used to say that love, service and forgiveness are inherent in religion Bhojpuri Bhojpuri Spl: धर्म में निहित प्रेम, सेवा आ क्षमा तत्व बतावत रहले ह महात्मा गांधी – News18 Hindi\nBhojpuri Spl: धर्म में निहित प्रेम, सेवा आ क्षमा तत्व बतावत रहले ह महात्मा गांधी\nराष्ट्रपिता महात्मा गांधी (Mahatma Gandhi) के लेके बहुत सारा लोग में मतभेद बा. कए लोग आज भी उनका के अच्छा से ना समझ पाइल. लेकिन जब विस्तार से उनका बारे में पढ़ब त पाइब कि गांधी जी क्षमा, सेवा, प्रेम के माने वाला इंसान रहीं.\nमहात्मा गांधी आ रूसी लेखक लियो टालस्टाय के बीच 1909 में जौन पत्राचार भइल रहे ओकरा के पढ़ला पर ई दूनो महान लोगन के अथाह गहराई के पता चलता। ओह घरी गांधी जी दक्षिण अफ्रीका में रहले। अगिले साल सन 1910 में 82 साल के उमिर में टालस्टाय के मृत्यु हो गइल। महात्मा गांधी जब टालस्टाय के रचना- “द किंगडम आफ गॉड इजविदिन यू” (“भगवान के साम्राज्य रउवा भितरे बा”) पढ़ले त उनुका के एगो प्रशंसात्मक चिट्ठी लिखले। टालस्टाय ओकरा जबाब में लिखले कि अहिंसा आ प्रेम एक ही सिक्का के दूगो पहलू ह। लिखले कि आपसी संबंध में सहनशीलता आ प्रेम एक दूसरा के पूरक हउवन स। अइसहूं कई लोग कहेला कि गांधी जी पर टालस्टाय के प्रभाव रहे। टालस्टाय, भारत के महात्मा गांधी के माध्यम से ढेर जनले।\nलियो टालस्टाय, उमिर में गांधी जी से बड़ रहले। गांधी जी के जनम2अक्तूबर 1869 में भइल रहे त टालस्टाय के जनम9सितंबर 1828 के भइल रहे। त दूनो महान लोगन में 41 साल के छोटाई- बड़ाई रहे। एमें कौनो दू राय नइखे कि टालस्टाय, गांधी जी के प्रिय लेखक रहले। गांधी जी वैष्णव परिवार में जनम लेले रहले आ ओही परिवेश में जवान भइले। उनुकर प्रिय भजन- वैष्णव जन ते तेने कहिए जे, पीर पराई जाने रे.. आजु ले मशहूर बा। एही से गांधी दर्शन में क्षमा आ तितिक्षा के तत्व ओत- प्रोत बा। जालियांवाला बाग के नरसंहार करे वाला दुष्टतम अंग्रेज जनरल डायर के महात्मा गांधी क्षमा क दिहले। कहले कि अपराधी से ना अपराध से लड़े के चाहीं। जब जनरल डायर अपना जीवन के अंतिम समय में लकवा से गंभीर रूप से बेराम हो गइले त एगो गांधी भक्त उनुका के चिट्ठी लिखलसि कि ई बेमारी जनरल डायर के एसे भइल बिया काहें से कि उ कर्म के फल भोगत बा। त महात्मागांधी ओकरा के जबाब दिहले कि हम नइखीं मानत। हमरो अपेंडिसाइटिस, पेचिश आ लकवा केहल्का असर भइल रहे। त हम कौना कर्म के फल भोगतानी।\nआजु ना गांधी जी अइसन लोग बा, आ नाघुटना तक एगो धोती पहिर के उघारे देहे देश सेवा के केहू ब्रत ली। गांधी जी विरल व्यक्ति रहले, महान रहले। एही से उनुका के महात्मा कहल जात रहे। गांधी जी के विचारधारा के मूल में रहे सत्याग्रह आ अहिंसा। ए दूनो के जदि क्षमा से जोड़ि के देखीं त चिंतन धारा के सर्किल पूरा हो जाई। बड़े- बड़े अपराध केगांधी जी क्षमा क दिहले। एही से उनुका क्षमाशील विचारधारा के गांधी मार्ग भी कहल जाला। सन 1914 में जब गांधी जी भारत लौटले त साबरमती में सेवाग्राम आश्रम में रहले आ ध्यान, प्रार्थना, उपवास, ब्रह्मचर्य आ “राम” मंत्र के जाप के प्रमुखता दिहले। सन 1920 तक हिंदू धर्म के विशिष्ट व्याख्याता के रूप में उनुका के देखल जाए लागल। गांधी जी के दृढ़ विश्वास रहे कि ध्यान आ जप के बिना ब्रिटिश साम्राज्य से लड़ाई मुश्किल हो जाई। गांधी जी कहले कि जदि हमनी का आंख का बदले आंख आ दांत का बदला दांत लेबे लागीं जा त पूरादु निया आन्हर आ बे दांत के हो जाई। क्षमा पर कहले कि कमजोर आदमी क्षमा ना क सकेला, क्षमा त ऊहे क सकेला, जे ताकतवर होखे।\nत चिंतक लोगन के एगो विचारधारा कहेला कि गांधी दर्शन के मूल स्रोत वैदिक दर्शन ह जेकर महान प्रणेता रहले- आदि शंकराचार्य। मानेअद्वैतवाद। महात्मा गांधी के सबसे बड़ देन ई ह कि ऊ भारतीयता के केंद्र में राखत रहले ह, उनकर सोच धर्म पर आधारित समाज रचना पर केंद्रित रहल ह। महात्मा गांधी भारत के एह असली शक्ति के चिन्हेवाला प्रमुख नेता रहले। ऊ साफे कहत रहले ह- “मुझे धर्म प्यारा है, इसलिए मुझे पहला दुख तो यह है कि हिंदुस्तान धर्मभ्रष्ट होता जा रहा है। धर्म का अर्थ मैं हिंदू, मुस्लिम या अन्य। लेकिन इन सब धर्मों के अंदर जो धर्म है, वह हिंदुस्तान से जा रहा है, हम ईश्वर से विमुख होते जा रहे हैं।“ महात्मा गांधी के धर्म ईश्वरोन्मुखी रहल ह- माने मानवता केंद्र में रहलि ह। सद्भाव, प्रेम, सहयोग आ क्षमा। गांधी जी से पूछल गइल कि ईश्वर के हउवन? त उनुकर जबाब रहे- ईश्वर “सत्य” हउवन। गांधी जी के ई बिचार भगवद्गीता के दूसरा अध्यायके श्लोक- नासतो विद्यते भावो नाभावो विद्यते सतः।\nBhojpuri Bhojpuri News mahatma gandhi भोजपुरी


Realme C1 Price in India, Full Specs - 10th April 2020 | Digit\nCurrent Best Price of Realme C1 is ₹ 0\nउत्पाद के नाम : Realme C1 2019\nRealme C1 Smartphone 6.2 -इंच स्क्रीन HD+ के साथ आवेला, जौना के रेज़ल्यूशन 1520 X 720 पिक्सल तथा पिक्सल घनत्व NA पर इंच बा | फोन 1.8 GHz Octa कोर प्रोसेसर से संचालित बा और एकर रैम3GB बा. Realme C1 Android 8.1 ओएस पे काम करेला.\nRealme C1 Smartphone January 2019 मे लॉंच भईल रहे|\nफोन Qualcomm Snapdragon 450 प्रोसेसर से संचालित बा|\nफोन मे 32 आंतरिक स्टोरेज बा|\nRealme C1 मे कनेक्टिविटी के तरीका बा : ,GPS,Wifi,HotSpot,Bluetooth,\nRealme C1 के कैमरा मे Auto Focus,Face Detection,HDR,Touch Focus,Digital Zoom,Video Recording लोड बा|\nजेड.टी.ई. Blade Force\nइंटेक्स Cloud पावर Plus\nWriteareview on Realme C1


बदलत समय आ ‘‘पाती’’ के सउँवाँ अंक – Anjoria\nअप्रैल 30, 2022 डॉ अशोक द्विवेदी, पाती, भोजपुरी दिशा-बोध के पत्रिका\nबदलत समय में हमनी का संग, देश-समाज खातिर सोच-विचार आ ‘मत’ के जबर्दस्त द्वन्द चल रहल बा. देसवे ना, बलुक दुनिया में ई द्वन्द आपुसी खेमाबाजी आ आक्रामकता के हद तूरि रहल बा. भौतिक विकास, समृद्धि आ वर्चस्व एक ओर बा त दुसरा तरफ सोच-विचारधारा आ संस्कृति के संघर्ष.\nहमनी किहाँ सैकड़न बरिस के गुर्चियाइल गुलामी वाली मानसिकता, आजादी का सात दशक बादो रहि-रहि उफनति बा, बाकिर एसे छुटकारा खातिर जनचेतना नवजागरन का स्थिति में बा. जातिवाद, खानदानवाद, भाई-भतीजावाद आ एही में सउनाइल नकली प्रगतिशीलता आ भरभावे वाला समाजवाद आदि के मुखौटा उतर चलल बा, बाकिर एह वादी लोगन का पुर्वाग्रह आ अहंकार में कमी नइखे आइल. जनजागरन के एसे बड़ सबूत दोसर का होई कि हर क्षेत्र में अनधिकार दखल राखे वाली कथित बुद्विजीवी-बपौती, कब्जा, अतिक्रमण आ मठाघीशी के गहिर नेवं हिले लागलि बा. देश के इतिहास-परम्परा, आस्था आ संस्कृति से खेलवाड़ करे वाला कथित प्रोग्रेसिव सेकुलर राजनीतिज्ञ, बुद्विजीवी लोग सत्ता, पावर आ लाभ के सोर्श’ छिना गइला का क्रोध आ इरिखा में बीखि ढकचत, गोलियाए सुरु क देले बाड़ें. जनचेतना भारत का आत्मा के जगा चुकलि बिया, अतने ना अब ऊ खुल के विघटनकारी आसुरी शक्तियन आ भेद-भाव वाली नकारात्मक राजनीति का खिलाफ लामबन्द हो रहल बिया. अपना मूल आ मूलधारा से जुड़ला के ललक आ ओकरा दिसाई सचेत भइला के लच्छन साफ लउक रहल बा.\nआज से 43 बरिस पछिले अपना मातृभाषा भोजपुरी के साहित्यिक-सांस्कृतिक पत्रिका ‘‘पाती’’ निकाले का पाछा हमार मंशा इहे रहे कि सही दिशा का साथ लोगन के एकर वर्तमान बोधो रहे. लोक से जनमल-जुड़ल एह भाषा के मान-सम्मान आ प्रतिष्ठा बढ़े. हम ओह लायक त एकदमे ना रहनी कि कवनो पत्रिका निकाल सकीं. हिन्दी में लिखत-पढ़त रहनी आ बेरोजगारे रहनी. मेहनताना के रूप में हिन्दी पत्र-पत्रिकन से मिले वाली मामूली सहायता से निबुकावल मुश्किल रहे. ओह दारुन-स्थिति में पत्रिका निकाले के संकल्प आ ओके सौ अंक तक ले जाए के जिद आजु पूरा भइल तऽ आँखि लोरा गइलि बिया. एह कठिन मंजिल तक पहुँचावे वाला सब नेही-छोही भोजपुरिया लोगन के आभार का दरसाई? निहोरा जरूर करब कि रउआ सब एह जरत मशाल के संवाहक बनीं।\n(पाती के संपादक-प्रकाशक)\nपाती पत्रिका के सउँवाँ अंक डाउनलोड क के पूरा पढ़ीं.http://anjoria.com/paati/Paati_100.pdf


सारण जिला में बारह सौ प्लस टू शिक्षकन के बहाली होखी – टटका खबर\nसारण जिला में बारह सौ प्लस टू शिक्षकन के बहाली होखी\nसारण जिला में 1233 गो प्लस टू शिक्षकन के बहाली होखी. शिक्षा विभाग का तरफ से प्लस टू शिक्षक बहाली के जिलावार रिक्ति जारी कर दिहल गइल बा. 11 जून से 10 जुलाई का बीच अभ्यर्थियन के आवदेन नियोजन इकाई में जमा लिहल जाई आ मेधा सूची जारी भइला का बाद चुनाइल शिक्षकन के 30 अगस्त ले बहाली आदेश दे दिहल जाई.\nTags: शिक्षक बहाली, सारण


When Confrontation happened Between Nitish Kumar and Sushil Modi due to Upendra Kushwaha Bhojpuri Spl: जब उपेंदर कुशवाहा खातिर नीतीश जी के भइल रहे सुशील मोदी से भिड़ंत– News18 Hindi\nBhojpuri Spl: जब उपेंदर कुशवाहा खातिर नीतीश जी के भइल रहे सुशील मोदी से भिड़ंत\nनीतीश जी (Nitish Kumar) उपेन्द्र कुशवाहा (Upendra Kushwaha) के बहुत मानत भी रहन. अगर ऊ 2008 में नीतीश से अलगा ना भइल रहिते तs आज जदयू के बड़का नेता रहिते. एक समय उपेनदर कुशावाहा खातिर नीतीश जी सुशील कुमार मोदी (Sushil Kumar Modi) के भी दरकिनार कर देले रहन. नीतीश जी के मन के कवनो कोना में आजो उपेनदर कुशवाहा खातिर सनेह बसल बा.\nरामनिवास जदयू औफिस के बहरी निकलते तs गनेस से पूछले, का उपेनदर कुशवाहा के जदयू में अइला से पाटी के फैदा होई ? जब ऊ रालोसपा के एक्को बिधायक ना जिता सकले तs जदयू के कइसे मजबूत करिहें ? एकर जबाब में गनेस कहले, उपेनदर कुशवाहा ओह घरी नीतीश जी के साथे रहन जब 1994 में समता पाटी बनल रहे. नीतीश जी उपेन्द्र कुशवाहा के बहुत मानत भी रहन. अगर ऊ 2008 में नीतीश से अलगा ना भइल रहिते तs आज जदयू के बड़का नेता रहिते. एक समय उपेनदर कुशावाहा खातिर नीतीश जी सुशील कुमार मोदी के भी दरकिनार कर देले रहन. नीतीश जी के मन के कवनो कोना में आजो उपेनदर कुशवाहा खातिर सनेह बसल बा. तब्बे नू उनका के आवते जदयू राष्ट्रीय संसदीय बोर्ड के अध्यक्ष बना दिहल गइल.\nशुरुआत के साथी\nरामनिवास पूछले, नीतीश जी के सुशील मोदी से कहिया भिड़ंत भइल रहे ? गनेस कहले, पहिले ई जव ल कि नीतीश जी उपेनदर कुशवाहा के केतना मानत रहन. 1994 में नीतीश जी जनता दल के अलगा होके समता पाटी बनवले रहन. 1995 के बिधानसभा चुनाव में उपेनदर कुशवाहा समता पाटी के टिकट पs बैसाली के जंदाहा सीट से चुनाव लड़ले लेकिन हार गइले. 2000 के बिहार बिधानसभा चुनाव में नीतीश जी उनका के फेन जंहादा से खाड़ा कइले. अबकी उपेनदर कुशवाहा जीत गइले. एह चुनाव में समता पाटी के 34 विधायक जीतल रहन. ओह घरी जदयू अलग पाटी रहे. जदयू के 21 बिधायक जीतल रहन. भाजपा के 67 सीट रहे. राजद, कांग्रेस के मेल से सरकार बनवले रहे. भाजपा मुख्य विपक्षी दल रहे. एही बीच नवम्बर 2000 में बिहार के बंटवारा हो गइल. झारखंड नया राज्य बनल. राज्य के बंटवारा होखे से बिधानसभा में बिधायक लोगन के संख्या भी बदल गइल. झारखंड बनला के बाद बिहार बिधानसभा में भाजपा के 34 , समता पाटी के 29 अउर जदयू के 18 बिधायक बांच गइले.\nसुशील मोदी ना उपेनदर कुशवाहा रहन खासमखास\nगनेस के बाज जारी रहे. बिहार बिधानसभा में भाजपा सबसे बड़ विपक्षी दल रहे. एह से भाजपा बिधायक सुशील कुमार मोदी नेता प्रतिपक्ष चुनाइल रहन. ऊ 1995 से ही एह पद पs रहन. तीन साल ठीके-ठाक रहल. लेकिन अक्टूबर 2003 में समता पाटी के जदयू में विलय हो गइल. दूनो दल मिला के जदयू कहाये लागल. एकरा चलते बिहार बिधानसभा में जदयू के संख्या 47 हो गइल. जदयू भाजपा से बड़ पाटी हो गइल. तवना घरी नीतीश जी वाजपेयी सरकार में मंतरी रहन. उनकर भाजपा से बहुत दोस्तियारी रहे. लेकिन ओहघरी नीतीश जी के खासमखास सुशील मोदी ना बलिक उपेनदर कुशवाहा रहन. नीतीश जी सवाल उठा देले कि जब बिधानसभा में जदयू के दूसरा स्थान बा तs नेता प्रतिपक्ष के कुर्सी भी जदयू के ही मिले के चाहीं. सवाल वाजिब रहे. तब भाजपा के नेता नीतीश कुमार से कहले कि गठबंधन के लेहाज खातिर सुशील मोदी से पद छीनल ठीक ना होई. लेकिन नीतीश जी सुशील मोदी के नेता प्रतिपक्ष से हटावे खातिर अड़ गइले.\nपहिले बेर बिधायक बन के बनले नेता प्रतिपक्ष\nगनेस तनिक सोंच के कहले. कहल जाला कि आडवाणी जी भी एह मामला में सुलह करावे के कोशिश कइले रहन. लेकिन बात ना बनल. नीतीश जी कवनो हाल में उपेनदर कुशवाहा के नेता प्रतिपक्ष बनावल चाहत रहन. ओह घरी जदयू में कइअक गो बड़ नेता रहन. लेकिन नीतीश जी के पसंद उपेनदर कुशवाहा रहन. उनके पs सबसे अधिका भरोसा रहे. आखिरकार सुशील मोदी के पद से हटे के पड़ल. 2004 में उपेनदर कुशवाहा नेता प्रतिपक्ष बन गइले. गनेस कहले, सोच लs, उपेनदर कुशवाहा पहिला बेर बिधायक बनल रहन अउर पहिलके बेर में नेता प्रतिपक्ष के कुर्सी पs पहुंच गइले. राज्य के राजनीति में नेता प्रतिपक्ष के बारे में मानल जाला कि भविष्य में ऊ सीएम पोस्ट के दावेदारी कर सकेला. लेकिन उपेनदर कुशवाहा अपना गलती के चलते ऊंचाई पs चढ़ला के बाद नीचे गिर गइले. ऊ नीतीश जी से लड़ाई ठान देले जवना के चलते ईहां-भहां भटके के पड़ल. अब जब उनकर हाथ खाली बा तs एक बेर फेन नीतीश जी के साथे आइल बाड़े.\nका स्थायी मेला बा ?\nरामनिवास पूछले, उपेनदर कुशवाहा तs पहिलहूं जदयू में अइला के बाद अलगा हो गइल रहन ? गनेस जबाब देले, हां, 2008 में अलगा भइला के एक्के साल बाद ऊ जदयू में लौट आइल रहन. 2009 में नीतीश जी उनका राज्यसभा में भेजले रहन. लेकिन मोसकिल से तीन साल बीतत कि फेन झंझट शुरू हो गइल. लेकिन अब अइसन ना हो सके ला. काहे से कि अब ऊ कहीं दोसरा जगह ना जा सकेले. तेजस्वी अउर मायावती के मेल के असलियत ऊ देख लेल बाड़े. उपेनदर कुशवाहा के जवन इज्जत एनडीए में मिलल ऊ अउर कहीं ना मिलल. राजनीति में बड़ नेता ऊहे कहाला जेकरा भिरी जुनाव जीते अउर जितावे के बूता होखे. हैसियत से अधिका पावे के लालसा, पतन के रास्ता तइयार कर देला. मायावती तs उनका के सीएम चेहरा मान के बिहार बिधानसभा चुनाव लड़ल रही, लेकिन फैदा का मिलल ? जवनो जमापूंजी रहे उहो गंवा देले. जहां तहां घुमला के चलते ऊ संसदो न रहले. पाटी के एक बिधायक ना चुनइले. बड़-बड़ नेता साथ थोड़ देले. दूनो हाथ खाली के खाली. अब कहां जइहें ? अइसना में नीतीशे जी फेन उनकर नइया पार लगइहें . गनेस के बात पs रामनिवास कुछ सोंचे लगले. (लेखक अशोक कुमार शर्मा वरिष्ठ स्तंभकार हैं.)\nBhojpuri nitish kumar Sushil Modi upendra kushwaha


हिन्दूवन से अझुरइह जन – Anjoria\nDec 9, 2012 हिंदू\nआधुनिक काल के एगो महान खगोलविद् कार्ल सगन के कहना बा कि वैदिक खगोल विज्ञान के समय माप अकेला माप ह जवन आधुनिक समय माप से मेल खाला. अब चूंकि सगन नास्तिक रहले से मानल जा सकेला कि उनुका पर कवनो साम्प्रदायिक प्रभाव ना रहल होई. एगो दोसर खगोलविद् के कहना बा कि साढ़े चार हजार साल पहिले कइल वैदिक गणना आजु के गणना से एकहू मिनट फरका नइखे. जबकि वैज्ञानिक वैदिक ज्ञान, जवन कि हिन्दूत्व आ हिन्दू धर्म संस्कृति के आधार ह, से सहमत लउकत बाड़न हमनी के तथाकथित लिबरल समाज वैज्ञानिक आ मीडिया के धूर्त ठग आ झूठा हिन्दूवन आ हिन्दू धर्म के लगातार गरियावत थाकत नइखन. एहमें से कुछ के त इहो मालूम नइखे कि कवन “बनावल” मजहब कत्ल करे करावे के शुरूआत कइलसि.\nराजदीप सरदेसाई पारिवारिक आदमी हउवन. कवनो बाप का तरह उहो चाहत बाड़े कि उनकर संतान ओह भारत में पलाव पोसाव जहाँ लोग सम्प्रदाय का नाम पर खून ना करत होखे. ई एगो बढ़िया विचार बा. जॉन लेनन त कहले रहन कि “संप्रदाय के कल्पनो मत करऽ”. बाकि राजदीप ओह महतारी बापन के का कहीहें जे खुलेआम भगवान राम के “डिवाइन इन्क्रोचर” कहत गरियावत बाड़े? ई नवहियन के का सिखावत बा जब केहू कहत बा कि हिन्दूस्तानी मरद कुरूप होले ? ओह संपादक के का कहीहें जे हिन्दू विरोधी चैनल चलावत बा? ओह संपादक का बारे में का कहीहें जे पिछला छह महीना का दौरान उत्तर प्रदेश में भइल हाल के नौ गो दंगा के जिक्र तक ना करे? अगर राजदीप चाहत बाड़न कि भारत सांप्रदायिक हिंसा से फरका रहो त ऊ आ मीडिया में उनुकर दोस्त लोग एह बात के जरूर सकारस कि सांप्रदायिक हिंसा भारत में ना जनमल रहे. ई विदेशी रेगिस्तानन से आइल. राजदीप के सहायक लोग सोशल मीडिया के कुछ लोग के “इंटरनेटी हिन्दू” कह के अपमानित करे वाला अंदाज में संबोधित करेला. एह बारे में राजदीप के का कहना बा? ई अलग बात बा कि एह बात से आहत होखे वाला हिन्दू एकरा के सम्मान का रूप में सकार लिहले बाड़े.\nई लेख राजदीप के खिलाफ नइखे बाकि उनकर धेयान खींचे खातिर बा कि ऊ कवन गलती सुधार सकेले. अब इंटरनेटी आ जमीनीओ हिंदू कहल शुरू कर दिहले बाड़न कि “बस बहुत भइल!” ट्विटर पर चहचहावे वाला कुछ लोग बीच बीच में मीडिया आ आर्थिक मसला वगैरह पर राय बनावे खातिर मिलत रहेला. पिछला दिने अइसने एगो बइठका बैंगलुरू में २ दिसम्बर २०१२ के भइल जवना में खास वक्ता रहलें डा॰ सुब्रह्मण्यम स्वामी. एस गुरुमुर्ति, प्रो॰ आर वैद्यनाथन आ एम आर वेंकटेश. ई महानुभाव लोग जानल पहिचानल, सम्मानित हउवें आ आए दिन टीवी पर होखे वाला पैनल डिस्कशन में शामिल होत रहेले. एह बइठका के एगो रिपोरट एन सुरेश भेजले बाड़न जवना के मीडियाक्रुक के ब्लाग पर प्रकाशित कइल गइल बा आ एहिजा ओकर भोजपुरी भावानुवाद पेश कइल जात बा.\nडा॰ सुब्रह्मण्यम स्वामी (पूरा भाषण यू ट्यब पर) एह बइठका के उद्घाटन भाषण देत एह बात के रेघरियवलन कि इंटरनेट का चलते पढ़ल लिखल लोग के पुनर्जागरण भइल बा. ऊ एह बात पर जोर दिहलन कि भारत में सबे अपना के पढ़ल लिखल कहवावल चाहेला. एह लोग के जानकारी के ताकत के मानत उनकर कहना रहे कि एह लोग के अउरी जानकारी बिटोरे के भूख बनल रहेला. अइसनका लोग का सहारे देश के बड़हन विकास संभव बा बशर्ते सही नीति बनावल आ लागू कइल जाव. डा॰ स्वामी के एह बात पर आपत्ति रहे कि भारत के विकास दर के हिंदू विकास दर कहल जाला जबकि एकरा के कम्यूनिस्ट विकास दर कहे के चाहीं, काहे कि सोवियत विचारधारा पर चलला का चलते अइसन भइल. बतवलन कि कहात रहे कि भारत हद से हद साढ़े तीन फीसदी का दर से आगे बढ़ सकेला जबकि आर्थिक सुधार का राहे चलला पर हमनी के विकास दर साढ़े नौ फीसदी हो गइल. कहलन कि खाली ज्ञानवान होखले पर्याप्त नइखे हमहन का लगे रीढ़ो होखल जरूरी बा. एकरा के सोच के मसला बतावत स्वामी कहलन कि इहे एह बइठका के पीछे के सोच बा, सोच कि भारत के फेर से महान बनावल जाव.\nउनुका संबोधन के बड़हन हिस्सा राजनीति के वोट बैंक, संप्रदाय, कानून व्यवस्था, आर्थिक मसला, अंतर्राष्ट्रीय मसला वगैरह पर रहल. बतवलन कि कइसे बांगलादेशी घुसपैठियन का चलते देश के कुछ हिस्सा में सांप्रदायिक संरचना में आवत बदलाव का चलते देश के सुरक्षा खतरा में बा. एकरा बाद डा॰ स्वामी देश के सोझा मौजूद भठियरपन के सवाल पर, देश के सुरक्षा पर, आ गलत निवेश प्राथमिकता पर चरचा कइलन.\nएस गुरुमूर्ति के संबोधन (पूरा संबोधन यू ट्यूब पर) देश के संस्कृति, संस्कार आ विकास पर केन्द्रित रहल. बतवलन कइसे भारत आ चीन साल १७५० में दुनिया के अगुआ आर्थिक ताकत रहलें आ दुनिया के सकल उत्पाद के पचास फीसदी हिस्सा एह दुनु देश के रहल. फेर भारत के हिस्सा १.८ फीसदी रह गइल, चीन के ६ फीसदी. सबले तेज विकास दर वाला जापानो के भारत से स्पिनिंग तकनीक मँगावे पड़ल रहे. पिछला दिने आइल बड़हन आर्थिक संकट का दौरान जब सरकार उमेद छोड़ दिहलसि, बैंक निराश रहले, पता चलल कि भारत के आर्थिक ताकत मुंबई दिल्ली कोलकाता में ना रह के गुजरात में रहल. जवन पिछला बीस बरीस से लगातार विकास का राहे बढ़ल जात बा. गुरूमुर्ति कहलन कि पिछला दस साल में उनकर सगरी ज्ञान में बड़हन बदलाव आइल बा. उनुका एह बात के दुख बा कि देश के बड़का शैक्षणिक संस्थानन का लगे देश के आ एहिजा के समाज का बारे में जानकारी नामेमात्र के बा.\nगुरूमुर्ति बतवले कि दुनिया के रेटिंग एजेन्सी देश के विकास क्षमता के मापदण्ड घरेलू बचत के मानेले. एगो मशहूर अर्थवेत्ता डा॰ जगदीश भगवती साल १९९२ ९३ में प्रधानमंत्री मनमोहन सिंह के सलाह दिहले रहले कि एह घरेलू बचत के इस्तेमाल खरीद बढ़ावे में कइल जाव, लोग के अधिका खरच करे ला बढ़ावा दिहल जाव. सरकार त मान लिहलसि बाकिर देश ना मानल आ आपन बचत के संस्कार ना छोड़लसि. काहे कि सैकड़न साल से हमनी के इहे सिखावल गइल बा, एही तरह हमनी के साहित्य संस्कृति आ आध्यात्मिकत बा.\nप्रो॰ आर वेंकटेश (पूरा संबोधन) अपना संबोधन में बतवलें कि एह बइठका के बाद के राह का होखे चाहीं आ का करे के होई. खास कर के तीन बात, शैक्षणिक संस्थान, मीडिया आ विश्व अर्थव्यवस्था, के चरचा कइलन. कहना रहल कि एगो वामपंथी रूझान वाला मानव संसाधन मंत्री के साल १९७३ में बनावल १४ गो शोध केन्द्र से मिलल प्रभाव का चलते देश के शैक्षणिक संस्थान आपन राह भुला गइलन. एह असर के खराब नतीजा अब लउके लागल बा. एगो उदाहरण देत कहले कि इतिहासकार रामचन्द्र गुहा के किताब में सरदार पटेल के नाम तक नइखे लिहल गइल आ एगो किताब में काश्मीर समस्या के जनक श्यामाप्रसाद मुखर्जी के बतावल गइला बा!\nकहलन कि जरूरी बा कि देश भर में अइसनका विचारमंडल, थिंक टैंक, बनावल जाव जे सुरक्षा, विदेश नीति पर सही राय बना सके. चिकित्सा आ अकाउटिग खातिर बनल नियामक संस्थन जइसन कवनो संस्था समाज विज्ञान खातिर नइखे. मीडिया पर चरचा करत वेकटेश के कहना रहल सोशल मीडिया पर राष्ट्रभक्त लोगन के बेहतर मौजूदगी का चलते मुख्य धारा वाला मीडिया छनकल बावे आ ओकरा १४० गो वर्ण वाला हमला से परेशानी होखत बा.\nएह बइठका में अनेक समूह अलग अलग विषयन पर चरचा कइलन जइसे कि १) “मीडिया के का समस्या बा”, २) नारी – अधिकार आ कि सम्मान, ३) सूचना प्रौद्योगिकी कानून के धारा 66A के परिणाम, ४) धर्म/आध्यात्म वगैरह.\nएकरा बाद प्रो॰ वैद्यनाथन मंच सम्हरले आ विदेशी किराना आ विदेशी निवेश के भारत पर असर का बारे में आपन संबोधन दिहले. (पूरा संबोधन). अपना संबोधन में ऊ कह देखवलें कि कइसे सगरी निवेश विदेशे से ना आवे आ निवेश के ३६ फीसदी घरेलू बचत से आवेला. जवन विदेशी निवेश आइल बा तवन मुश्किल से दू फीसदी होई. कहलन कि गोल्डमैन सैचो के कहना बा कि भारत के संरचना में निवेश के बड़हन हिस्सा घरेलू बचत से पूरा होला. बतवलन कि एचएसबीसी के एगो कर्मचारी के लीक कइल ७०० हिंदुस्तानियन के सूची में अइसन नाम बा जवन शायद एकरा के आयकर विभाग के समाधान आयोग से सेटल करवा सकत रहले. अरविंद केजरीवाल के कहना, कि एचएसबीसी में खाता खोलल स्टेट बैंक आफ इंडिया में खाता खोलला से आसान बा, से सहमत होखत वैद्यनाथन कहलें कि एह मसला पर रिजर्व बैंक के चुप्पी दिमाग चकरावे वाला बा. आ एहू ले खराब बा बरास्ते मारीशस होखे वाला मनी लाउंडरिंग.\nजब राजनेता, मंत्री आ सम्मानित बैंक एह तरह के काम में लागल होखसु तब वित्त मंत्रालय के चुप्पी चिंता पैदा करेला. कहलन कि हवाला धन के हाल अइसन हो गइल बा जवना के आग जरा ना सके, पानी बुता ना सके, आ हवा सुखा ना सके. एह धन के आयकर अधिकारी छू ना सकसु, प्रवर्तन निदेशालय नोटीस ना जारी कर सके, आ रिजर्व बैंक सवाल ना कर सके. सेबी के कुछ पते ना लागी. मनी लाउंडरिंग के मीडिया गौरवान्वित कर के रखले बा. कहलन कि पश्चिम के ध्वंसे पर से भारत के उदय होई. बिखरत दुनिया भारत ला मौका बा आ सबले बड़का चुनौती इहे बा कि भारत जम के विकास काहे नइखे करत.\nअपना संबोधन में प्रो॰ वैद्यनाथन कहलन कि अब्राहमिक आस्था रेगिस्तान में उपजल जबकि हमनी के संस्कृति नदी किनारे. दोसरा के बनावल मुद्दा पर प्रतिक्रिया दिहला से बेहतर होखी कि मुद्दा हमनी का बनाईं जा आ दोसर लोग ओह पर प्रतिक्रिया करसु. कहलन कि इंटरनेटी हिंदू भा साइबर हिंदू एगो महान राष्ट्रीय विचार से एकजुट बाड़े आ भड़ैता मीडिया ना हउवें. एह चलते इंटरनेटी हिंदूवन के रोकल ना जा सके, ई बढ़त जइहें, पसरत जइहें आ एगो साफ सनेसा भेजत रहीहें कि हिंदूवन से अझूरइही जन!\nइहां ले कि सु्प्रीमो कोर्ट के फरवरी २०११ में कहे के पड़ल रहे कि व्यक्तिगत कानून में सुधार ले आवे के सरकारी कोशिश हिंदूवन, जे एकरा के कुछ हद तक बर्दाश्त करे के आदी हउवें, से आगा ना बढ़ पावे.\n“हिंदूवन से अझूरइह जन” हथियार उठावे के गोहार ना ह. ओवैसी का तरह ई “तिसरका लहर” के आह्वानो ना ह. ई त बस समाज वैज्ञानिकन के, हिंदू विरोधियन के, भारत के इतिहास का बारे में मक्कारी से झूठ बोले वाला इतिहासकारन के आ मैकाले के संतानन के दिहल एगो चेतावनी भर ह कि हि्न्दूवन आ हिंन्दूत्व के गरियावल बन्द कर देव लोग आ हिंदूवन के सहनशीलता के नाजायज फायदा मत उठावे लोग.\nअसल लेख अगरेजी में एहिजा पढ़ीं.\nभोजपुरी के राजनीति करे का जगहा भोजपुरी में राजनीति करे के प्रयास ह ई आ अइसने लेख जवन आजुकाल्हु अँजोरिया पर दिहल जात बा. संपादक


12000v एसी अल्ट्रासोनिक इन्वर्टर इलेक्ट्रो फिशर शॉकर मछली स्टनर बूस्टर इलेक्ट्रॉनिक ट्रांसफार्मर बिक्री - Banggood.com | खरीदारीIndia\n12000V एसी अल्ट्रासोनिक इन्वर्टर इलेक्ट्रो फिशर शॉकर मछली स्टनर बूस्टर इलेक्ट्रॉनिक ट्रांसफार्मर COD\nआकार: 205 * 105 * 50 मिमी / 8.1 * 4.1 *2"\nआउटपुट वोल्टेज: 12000V / एसी\nप्रभावी रेंज: लगभग 0.5 मी\n1. जब आप इलेक्ट्रोफिशर का उपयोग करते हैं तो यह नहीं जानते कि इसे कैसे स्थापित करें और इसका उपयोग करें, यहां हम इंस्टॉलेशन देते हैं\nइलेक्ट्रिक फिशिंग मशीन की विधि जो नाव पर काम करती है, यह शुरुआती को यह जानने में मदद करेगी कि इलेक्ट्रोफिशर का उपयोग कैसे किया जाए।\n2. इलेक्ट्रोफिशर एनोड का उत्पादन शुद्ध और कैथोड से जुड़ा हुआ है जो तार के साथ जुड़ा हुआ है जो पानी में डाल देता है;


शुभम तिवारी छा गइल बाड़न – Anjoria\n“कानून हमरा मुट्ठी में” का बाद “तू ही मोर बालमा” के चमकत सितारा शुभम तिवारी अउरी छा गइल बाड़न. अपना हर फिल्म में टॉप दरजा के हीरोइन राखे वाला शूभम हालही में अपना “मल्ल युद्ध” के शूटिंग पूरा कइले बाड़न. एह फिल्म में उनुकर नायिका बाड़ी रानी चटर्जी. शुभम का लगे पाँच गो फिल्म बा आ एहमें से कई गो फ्लोर पर बाड़ी सँ. रविकिशन आ रानी चटर्जी का साथ शुभम के “खेला” जल्दिये रिलीज होखे वाली बा. झारखण्ड से आइल शुभम भोजपुरी सिनेमा के चमकत सितारा बने का राह पर तेजी से बढ़ रहल बाड़न.


देखेवालन का दिल पर राज करे आवत बाड़ी गुंजन पंत – Anjoria\nमई 2, 2010 गुंजन पंत\nभोजपुरी सिनेमा में जवना नायिका के आजुकाल्ह सबसे बेसी चर्चा हो रहल बा ऊ हई गुंजन पंत. एह साल उनकर कई गो फिलिम आन फ्लोर बाड़ी सन आ ओह सब में उनकर विविध रुप देखे के मिली जवना से ऊ देखेवालन का दिल पर राज जमा लीहें.\nगुंजन पंत के अब तक आइल फिलिमन में करनी के फल आज ना त कल, परिवार, कब अइहें सजन परदेसी, बृजवा, चन्दू की चमेली, हमार गाँव हमार देश, हमार मदर इण्डिया, माई व बिटुवा, आ किसना कइलस कमाल शामिल बाड़ी सँ. किसना कइलस कमाल त बाक्स आफिस पर धमाल मचवले बा.\nअब राम मिश्रा के मोरा बलमा छैल छबीला आवे वाली बा जवना में गुंजन पंत पश्चिमी सभ्यता का रंगढंग में डूबल एगो माडर्न लड़की के भूमिका में बाड़ी. ओकरा बाद आई मशहूर निर्देशक के॰डी॰ के बलिदान जवना में गुंजन के जोड़ीदार बाड़े कोरियोग्राफर से अभिनेता बनल राजीव दिनकर. गुंजन के एह साल के सबसे बड़ रिलीज होखी निर्माता जितेश दूबे के मार देब गोली केहू ना बोली जवना में गुंजन के नायक बाड़े सदाबहार सुपर स्टार रविकिशन. एकरा अलावे गुंजन यादव पान भण्डार में मनोज तिवारी का साथ आ नथुनिया पे गोली मारे में पंकज केसरी का साथ आ रहल बाड़ी.\nगुंजन के कहेली कि ई उनकर सौभाग्य बा कि मनोज तिवारी जी आ रविजी का साथ काम करे के मौका मिलल आ उम्मीद करत बाड़ी कि निरहुआ आ पवनो सिंह का साथ काम करे के मौका जल्दिये मिली.\nभोजपुरिये में सबकुछ : रसोई


यूपी सरकार के आरक्षण नीति का खिलाफ काल्हु इलाहाबाद में बवाल – टटका खबर\nयूपी सरकार के आरक्षण नीति का खिलाफ काल्हु इलाहाबाद में बवाल\nपरीक्षा के हर चरण में आरक्षण लगावे के यूपी सरकार का फैसला का खिलाफ प्रतिभागी अदालत के शरण लिहले बाड़े. इलाहाबाद हाई कोर्ट एह बाबत सरकार से कुछ सवाल पूछले बिया जवना के जवाब सोमार २२ जुलाई ले देबे के बा. प्रतिभागियन के विरोध एह बात पर बा कि अब प्रारंभिक परीक्षा, मुख्य परीक्षा, आ साक्षात्कार के तीनो चरण में मंडल आयोग के नियम लगा दिहल गइल बा. एह से एगो खास जाति के फायदा चहुँपावल जात बा. एही विरोध का चलते काल्हु सोमार का दिने प्रतिभागी लोकसेवा आयोग का सोझा प्रदर्शन कइलें आ ओह लोग के सम्हारे, काबू करे का फेर में पुलिस के कई हाली लाठी चलावे पड़ल. प्रदर्शनकारी सड़क पर चलत गाड़ियनो पर आपन खीझ उतरले खास कर ओह गाड़ियन पर जवना पर सपा के झंडा लागल रहुवे.\nTags: आरक्षण, इलाहाबाद


दूर दूर गांवो में जाए… वन बंधु को मिलने….\nदूर दूर गांवो में जाए… वन बंधु को मिलने…. महाराष्ट्र में वनयात्रा का आयोजन चाणक्य मंडल परिवार यह अत्यंत प्रतिष्ठित अकादमी के लगभग 200 से अधिक छात्रों ने 13 से...\nOur Dedication is likeaSoldier: Bhagwan Sahay\nOur Dedication is likeaSoldier: Bhagwan Sahay Vanvasi Kalyan Ashram National Level Workshop on Urban activities Bhagyanagar One of the important verticals of Vanvasi Kalyan Ashram (VKA) is activities...\nपुरुषोत्तम मास में जनजातीय दांम्पत्यों को उपहारों देकर किया सन्मानीत पुरुषोत्तम मास के अवसर पर नासिक के कार्यकर्ताओं ने जनजातीय क्षेत्रों के दाम्पत्यों को निमंत्रित कर सम्मानित किया। नासिक में...


बयासी साल पुरानो निमंत्रण पत्र मिल जाई नसीम का लगे – टटका खबर\nबयासी साल पुरानो निमंत्रण पत्र मिल जाई नसीम का लगे\nSep 24, 2013 गाजीपुर, नसीम रजा खाँ, निमंत्रण पत्र\nगाजीपुर के दिलदारनगर निवासी कुंवर नसीम रजा खां अपना एगो अजीबोगरीब शौक का चलते आजुकाल्ह खबर में बाड़ें. नसीम रजा खाँ के शादी.निकाह.खतना जइसन अवसर पर दिहल जाए वाला निमंत्रण पत्र सरिहाए के शौक बा. एही शौक का चलते आजु उनका लगे साल 1931 के ओह शादी के निमंत्रण पत्र बा जब लोग हाथ से लिख के नेवतत रहे.\nनसीम रजा के ई शौक तब लागल जब एक दिन एगो कूड़ा का ढेर पर उनुका अरबी के शब्द, कुरान के आयत, आ बिस्मिल्लाह रहमाने रहीम लिखल कागज लउकल, उठवले त देखले कि निकाह के निमंत्रण पत्र ह. फेर का रहे उठा के ओह निमंत्रण पत्र के अपना लगे रख लिहले आ तब से मिले वाला हर निमंत्रण सरिहाए लगलन. अब उनका लगे हजारो तरह के निमंत्रण पत्र बा .\nएक जमाना में जब छपाई के सुविधा ना रहे तब लोग हाथे से लिख के निमंत्रण भेजत रहे. कुछ साल का बाद लोग के यादो ना रहत रहे कि कहिया निकाह भइल रहुवे.\nआजु नसीम का लगे बहुते लोग भा उनकर बेटा आवेले आ अपना माता पिता के शादी के तारीख उनका एलबम से देख के जानेलें. नसीम के एह संग्रह में भोजपुरी फिलिमन के नायक नजीर हुसैन के बेटी के शादी के कार्डो मौजूद बा. बेटी के शादी नसीमे का परिवार में भइल रहे.\nसपा नेता मोहन सिंह के अंतिम संस्कार हो गइल\nहिन्दू मुस्लिम एकता के प्रतीक ह रामनगर के रामलीला


जनवरी 2014 – Anjoria\nदीदी नीलम इंटरटेनमेंट प्रा.लि. के बैनर तले बनल निर्माता अर्चित के भोजपुरी फिलिम “शिव चर्चा – एक आध्यात्मिक जागरण’ अब जल्दिए बड़का परदा प नजर आवे वाली बा. शिवजी के…\nभोजपुरी में जबर्दस्त एक्शन ला नाँव बना लिहले विक्रांत सिंह के नयका अंदाज़ जल्दिए देखे के मिले वाला बा उनका एह साल के पहिलका फिलिम “सैयां तूफानी में”. पिछला दिने…\nपिछला दिने पनवेल के सुर्वे फार्म (स्वप्न नगरी) में फोर्टे फिल्म के बैनर में बनत फिलिम “शिवानी के ललकार” के भव्य मुहूर्त पूरा यूनिट का साथे मीडियाकर्मियन का बीच कइल…\nजनवरी 28, 2014 Editor\nहिन्दी आ भोजपुरी के सुपरिचित रचनाकार डॉ. गोरख प्रसाद जी ‘मस्ताना’ एक ओर जहवाँ काव्य-मंच पर गेयता आ हास-व्यंग्य परोसे के कला में महारत हासिल कइला के कारन हरदम चरचा…\nजनता के जगवला से बदली भोजपुरी फिलिमन के तकदीर, कहलन सुजीत तिवारी\nभोजपुरी फ़िल्म निर्माण आ फाइनेन्स में अगुआ कंपनी सी पी आई मूवीज के सर्वेसर्वा सुजीत तिवारी के कहना बा कि हाल का कुछेक बरीसन में भोजपुरी फिलिमन के खराब हालत…\nरामचन्द्र यादव के प्रेस मीडिया अवार्ड में मिलल बेस्ट रिपोर्टर के अवार्ड\nदार्शनिक मुम्बई प्रेस मीडिया अवार्ड 2013 के आयोजन पिछला दिने कांदिवली, मुम्बई में भइल जवना मे भोजपुरी फिल्म न्यूज रिपोर्टर के रूप में रामचन्द्र यादव के बेस्ट रिपोर्टर अवार्ड से…\nविराज भट्ट बजइहें “डंका”\nभोजपुरी एक्शन स्टार विराज भट्ट जल्दिए सुपर स्टार पवन सिंह संगे डंका बजावे वाला बाड़े आ एह भोजपुरी फिलिमे के नाँव हवे “डंका”. निर्देशक बाड़े रविभूषण. मुख्य कलाकारन में पवन…\nरिंकू घोष कूद गइली सौ फीट नीचे\nभोजपुरी सिनेमा के अव्वल नायिका रिंकू घोष एह घरी निर्देशक राजकुमार पांडे के फिलिम “खून भरी मांग” के शूटिंग में अझुराइल बाड़ी. पिछला दिने एही फिलिम ला एगो खतरनाक स्टंट…\n“दुल्हनिया ले जाई दिलवाला” में सीमा सिंह के डांस के तड़का\nशाहरुख खान आ काजोल के हि्दी फिलिम “दिल वाले दुलहनिया ले जायेंगे” त रउरो देखले होखब आ ई फिलिम अबहियों मुंबई के मराठा मंदिर सिनेमाघर में दर्शकन के मनोरंजन करावत…\nभोजपुरी सितारन के क्रिकेट टीम भोजपुरी दबंग के अबकी साथ देत बाड़े केबीजे ग्रुप के स्वामी आ इंडियन बुलियन एंड ज्वैलर्स एसोशिएशन लिमिटेड के अध्यक्ष मोहित कंबोज. सीसीएल २०१४ में…


*गरदा* के संगीतमय मुहूर्त भइल – Anjoria\nहाल ही में मुंबई के M4U स्टूडियो में भोजपुरी फिलिम ”गरदा” के संगीतमय मुहूर्त कइल गइल. मुहूर्त गीत बहुचर्चित गायिका कल्पना के आवाज़ में रिकार्ड भइल.\nएस के फिल्म्स (चेन्नई) के बैनर तले बने जात एह फिलिम के निर्माता श्रवण कुमार एच., निर्देशक पराग पाटिल, कार्यकारी निर्माता रमेश चन्द्र शर्मा, लेखक पराग पाटिल आ पंकज कनौजिया, संगीतकार छोटे बाबा, गीतकार राजेश मिश्रा, अशोक सिन्हा, प्रेम सागर अउर मुन्ना दूबे, आ रिकार्डिस्ट प्रवीर दा हउवें.\nई एगो अइसन नवही के कहानी ह जे चारो ओर प्यार मुहब्बते के मिठास पसरावल चाहत बा. प्रेम के अइसन मसीहा बनके “गरदा” मचइहें विराज भट्ट. साथ में रहीहें अंजना सिंह, दीपक भाटिया, बालेश्वर सिंह, कृष्णा देव राना, संजय वर्मा, साहिल शेख आ बृजेश त्रिपाठी वगैरह.\n(शशिकांत सिंह, रंजन सिन्हा, आ अपना न्यूज़)


याशी म्युजिक 35 लाख में खरीदलसि हलफा मचा के गइल के संगीत – टटका खबर\nमुंबई,9मार्च (शशिकांत सिंह). टाटा स्काई आ सुनील शेट्टी के कंपनी करी एह फिलिम के प्रमोट.\nमशहूर फिलिम निर्माता आ फाईनेंसर अभय सिन्हा के कंपनी याशी म्युजिक नयका स्टार राघव नय्यर के मुख्य भुमिका वाली फिलिम हलफा मचा के गइल के संगीत मुंहमांगा दाम दे के खरीद लिहलसि.\nनया स्टार का हिसाब से ई खरीददारी बहुते ऊँच दाम पर भइल बा. याशी म्युजिक एह फिलिम के संगीत 35 लाख रुपिया में खरीदले बिया जवन अबहीं ले भोजपुरी के सबले महँग डील बा.\nएह फिलिम से खुदे उछाह में आइल अभय सिन्हा के कहना बा कि उनुका राघव नय्यर में बहुते टैलेंट लउकल बा. कहतारें कि जब पहिला बेर कई एक सेलीब्रेटी आ स्टारन के एह फिलिम के गाना में देखनी त आईडिया बहुते बढ़िया लागल आ हम एकर आडियो विडियो सेटेलाईट अधिकार खरीद लिहनी.\nजान जाईं कि पहिला बेर कवनो भोजपुरी फिलिम के प्रोमो टाटा स्काई पर कइल जाई, टाटा स्काई अपना चैनल नंबर 311 पर शो टाईम में एह फिलिम के प्रमोशन करी. साथही सुनील शेट्टी के – एफ द कोच – कंपनिओ एकरा के प्रमोट करे वाली बा.\nएह फिलिम से राघव नय्यर आ शिप्रा गौर के बतौर नायक नायिका लांच कइल जा रहल बा.\nTags: याशी म्युजिक, राघव नय्यर, शिप्रा गौड़, हलफा मचा के गइल


निर्देशक राजीव राय के ’मेरे साजन तेरे कारण’ – Anjoria\nआनंद मीडिया इन्टरटेनमेंट के बैनर तले बनल भोजपुरी फिलिम ’मेरे साजन तेरे कारण’ के पूरा शूटिंग उत्तर प्रदेश के गोंडा आ फैजाबाद में भइल बा. प्रेम त्याग आ समर्पण पर बनल एह फिलिम के निर्देशक हउवें राजीव राय.\nफिलिम के पोस्ट प्रोडक्शन काम मुंबई के आर्दश नगर में शकुंतलम स्टूडियों में होखत बा. एहमें आठ गो बढ़िया गाना बा.\nसंगीतकार के.रत्नेश, छायाकंनकर्ता पवन गुप्ता, फाईट मास्टर सिंह इज किंग, नृत्यगुरू केदार सुब्बा, आ संपादक विनोद हउवें. मुख्य कलाकारन में अपूर्वा, रवि राज, अवधेश मिश्रा, मनोज टाइगर, गोपाल राय, पूनम सिंह, अनूप अरोरा, अनामीका पाण्डेय, देव सिंह, अनुराग, महेश, लाखन आ अनूप के नाम बा.\nसुजीत तिवारी परोसिहें ‘प्रतिज्ञा-2’


2020 का सुपर हिट विवाह गीत || बाबा हो कवन बाबा धन रउवा बानी जी || VIVAH GEET SHARDA SINHA | DOWNLOAD VIDEO IN MP3, M4A, WEBM, MP4, 3GP ETC #EDUCRATSWEB\n🗓 Tuesday June92020 (314 days ago)\nVideo content from youtube https://www.youtube.com/watch?v=l37z_JK-jzw\nVisit this website https://video.genyt.net/l37z_JK-jzw\nशुभ विवाह गीत - कवना बने रहलु ये कोईलर | 2020 का सबसे हिट विवाह गीत - #bhojpuri matkor geet सपना चौधरी का desi dance #sapna Chaudhary Pawan Singh का भाई Ritik Singh || Choli Rangayi Naihar Me || SuperHit Holi song 2020 ||\nकांच ही बांस के बहंगिया बहंगी लचकत जाये -१ / छठ गीत / रजनी छठ पूजा की हार्दिक शुभकामनायें / संगीत साहिल / अनुपमा दास बाझिनि पुकारे माई भर द ना गोदिया हमार || Chhath Puja Songs 2019 - छठ पूजा गीत ऑडियो Song 2019\n2019 का दर्द भरा छठ गीत - छठी मईया देदS ऐगो ललना - #छठ VIDEO देखेके अपने आंसू नहीं रोक पाओगे बिहार के देसी गानों पर2लड़को ने लगाया विदेशी तड़का | Bhojpuri Folk Songs With Jazz-Classical Blend DANDIYA / डांडिया / मेरे मन में बसने वाला / कृष्ण भजन/ गायिका-अनुपमा दास\nKalpana Patowary के सुपरहिट गाने | Best Collection Of Bhojpuri Movie Songs सासू जी के झूमका / भोजपुरी झूमर / गायिका : बबिता रानी Raja Rai का BJP कला संस्कृति टीम के लिए गाया जबरदस्त बधाई गीत - कलाकार करेले मोदी जी के जय जयकार\nजन्म जन्म से बानी हम त भिखरिया- Chhath Puja Songs 2019 || Full Audio || 2019 का सबसे दर्दभरा छठ गीत फिर से पासवान जी का गाना - पासवान जी के बेटा हुर देले बा - Superhit Song 2019 - Manoj Bhojpuriya पनघटवा के गोरी !! गोपाल राय का पारंपरिक गाना !! Real bhojpuri folk song of Gopal rai !!\nदशरथ के चारो ललनमा हे /मेथिली / उपनयन संस्कार गीत / गायिका - बबीता रानी Bhojpuri Folk Song (Sanskari Geet) | Angana Mein Roveli | भोजपुरी लोक गीत (संस्कारी गीत) New Chhath Puja Song - Chhath Puja Bhakti Songs 2019 - छठ पूजा 2019 का वायरल विडियो\nBaba baba pukari le बाबा बाबा पुकारी ले Bhojpuri Shadi song सुपरहिट विवाह गीत Sharda sinha #Khesari Lal Yadav New Bol Bam Song 2020 - चड़लह बा सावन के सोमारी - 100% धूम मचाने वाला गाना 2020 का 2020 का सुपर हिट विवाह गीत || बाबा हो कवन बाबा धन रउवा बानी जी || VIVAH GEET SHARDA SINHA\n2017 सुपरहिट HD video ऐ ननदो कनिया बनके कईसे - Ai Nando Kaniya Banke kaise - priya Singh कौने वन बोलई माई के / मैथिली देवी भजन / गायिका बबीता रानी कारिख महाराज का विवाह कीर्तन भाग6/भोजपुरी गायक - प्रमोद व्यास\nPawan Singh का सबसे दर्दभरा माँ का विदाई गीत - Ankhiyan Se Lor - Bhojpuri Devi Bidai Geet 2019 भौजी के देखिऔ विचार यो /मेथिली लोकगीत / गायिका - बाबीता रानी Five Bhojpuri Traditional Songs । पांच गो विवाह के गीत । पारम्परिक गीत । लड़का पक्ष के गीत\nकाहे बंसुरिया बजौलै रे सुध बिसरौले..Lata_Shailendra_Chitragupt..a tribute पुछ्थीन व्याकुल गौरी / महाशिवरात्रि / शिव भजन / गायिका : बबीता रानी Superhit6songs of Bhikhari Thakur | भिखारी ठाकुर के सुपरहिट गीत | Chandan Tiwari | Bhikhari Thakur\nगोकुला में बाजे / मैथिलि / बधईया / BADHAIYA / गायिका - बबीता रानी चला बाबा के धाम /भोजपुरी कांवर भजन/ अनुपमा दास कांवरिया जलवा चढ़ावे अइले / भोजपुरी कांवर गीत / अनुपमा दास\n#Search | http://educratsweb.com/video.php?id=3377


‘जो जीता वही सिंकदर’ खातिर नायिका अक्षरा सिंह डबिंग करवली – Anjoria\n‘जो जीता वही सिंकदर’ खातिर नायिका अक्षरा सिंह डबिंग करवली\nJuly 5, 2014 Editor फिल्म, मनोरंजन 0\nआदि शक्ति इंटरटेनमेंट के पेशकश आ ए.एस.पिक्चर इंटरटेनमेंट के बैनर में निर्माता अनुज कुमार के भोजपुरी फिलिम ‘जो जीता वही सिंकदर’ खातिर पिछला दिने नायिका अक्षरा सिंह आपन डबिंग के काम पूरा करा दिहली.\nनिर्देशक हउवें अजय कुमार झा आ निर्माता अनुज कुमार. लेखक अरविन्द तिवारी, गीतकार प्यारेलाल यादव, आजाद सिंहा, अरविन्द तिवारी, अउर जाहिद अख्तर, संगीतकार अविनाश झा घुघरू, नृत्य निर्देशक कानू मुखर्जी, एंथोनी अउर राम देवन, मारधाड़ निर्देशक हीरालाल यादव, कैमरामैन नीतू इकबाल, कार्यकारी निर्माता महेश उपाध्याय. कला भाष्कर तिवारी, आ एडिटर दीपक जौली हउवें.\nमुख्य कलाकारन में सुपर स्टार खेसारी लाल यादव, प्रियंका पंडित, पूनम दूबे, कृष्णा कुमार, प्रिया शर्मा, आनंद मोहन, अनुप अरोड़ा, संजू सोलंकी, प्रेम दुबे, रमेश दुबे, हीरा लाल यादव, अउर उमेश सिंह के नाम बा.\nअक्षरा सिंह एह फिलिम में मेहमान कलाकार बन के आइल बाड़ी.\nजो जीता वही सिंकदर\n‘हथकड़ी’ के एडिटिंग पूरा\n‘दिवानगी हद से’ के संगीत सुपर डुपर हिट हो गइल


बाह रे जमाना | भोजपुरी कविता | शैलेन्द्र कुमार साधु | जोगीरा\nHome भोजपुरी साहित्य भोजपुरी कविता बाह रे जमाना | भोजपुरी कविता | शैलेन्द्र कुमार साधु\nपरनाम ! स्वागत बा राउर जोगीरा डॉट कॉम प, आई पढ़ल जाव शैलेन्द्र कुमार साधु जी के लिखल भोजपुरी कविता बाह रे जमाना , रउवा सब से निहोरा बा कि पढ़ला के बाद आपन राय जरूर दीं, अगर रउवा शैलेन्द्र कुमार साधु जी के लिखल कविता अच्छा लागल त शेयर जरूर करी।\nबाह रे जमाना,\nतोरा मे गजबे,बदलाव आईल बा।\nहोते जनम बबुआ के बाजा अंगरेजी बजववनी,\nबबुआ खातिर ,बनावटी झुला लगाईल बा ।\nशैलेन्द्र कुमार साधु जी\nबहुत मेहनत से , दिन-रतिया एककराईल बा।\nएही तरे बबुआ पोसाईल बा।\nजारा,घामा आ बरखा,कुछउ ना बुझाइल बा।\nमाई भुखे आ बाबू के पाईट पर चेपी सटाईल बा।\nहोत सयान मे बबुआके,\nख्वाब पुरा कराईल बा ,\nआपन मुहवा मे जबिया लगाईल बा।\nछाती चउरा कके , इसकुल भेजाईल बा।\nजाते बबुआ के हाथे,माहटर पिटालईल बा ।\nकरत मजदूरी बाबू के,देहिया से पसीना आईल बा।\nआ ईहा बबुआके,दारू मेगजबे स्टाईल बा।\nहोते सयान बबुआ से, आस लगईनी,\nआ ईहा बबुआके हाथे,तास पता कटाईल बा।\nबुढापा मे बारा आशा कईनी,\nबाद मे कवनो जनम के, कईल करम याद आईल बा ।\nहोत बुढापा मे,मेहरी के कहला पर,\nबबुआ!माई-बाबु से खुबे अगुताईल बा ।\nरोज माई- बाबू भूखे मरस,\nमेहरी के हाथवा मे सुधा मलाई बा।\nमाई-बहिनिया के, उलटा भाषा बोल बोलवले।\nआ इहा ! सासु-सालीजी के चरण अमरित पिआईल बा ।\nएक देहिया से निकलल के लात देखवनी ,\nबहरी मे बेसवाके बनारसी किनाईल बा ।\n“साधुजी”के बतिया पर ,\nखुबे खिसीआईल बा।\nबाह रे जमाना,तोरा मे गजबे बदलाव आईल बा ।\nपिछला लेखचंदन तिवारी को मिला भोजपुरी कोकिला सम्मान\nअगिला लेखभोजपुरी भाषा हमारी धरोहर | महादेव कुमार सिंह\nविनय आनंद ने भईल तोहरा से प्यार की शूटिंग शुरू की


Wall becomes the battleground of election in Bengal rhyming is being writtenalot read in Bhojpuri Bhojpuri Spl: बंगाल में देवाल बनल चुनावी युद्ध क मैदान, खूब लिखात बाs तुकबंदी – News18 हिंदी\nबंगाल चुनाव में जुबानी जंग त चलते बा, लेकिन देवाल के जंग भी खूब लड़ल जा रहल बा. अब रउआ सोचत होखब कि ई देवाल के जंग का ह त बता दीहीं कि चुनावी तारीख क घोषणा होवे से पहिले ही सगरो राजनीतिक दल देवाल पर कुछो न कुछो नारा संदेस लिख ओपर आपन कबजा जमा लेलन.\nLast Updated : March 02, 2021, 15:26 IST\nबंगाल में हर बार जइसन एहू बार क चुनावी लड़ाई जुबानी जमा खरच के साथे जमीन पर त लड़ले जात ह, इहवां क सगरो देवाल भी इ युद्ध में कूद पड़ल ह. चुनावी तारीख क घोषणा होवे से पहिले ही सगरो राजनीतिक दल देवाल पर कुछो न कुछो नारा संदेस लिख ओपर आपन कबजा जमा लेलन. ए बारो अइसन होइल ह. चुनावी घोषणा के बाद उम्मीदवारन क चयन होते ही आपन दल के वोट देबे वाला देवाल लेखन के साथे उहवा क उम्मीदवार के वोट देकर जितावे क अपील लिख देहल जाई. दोसर राज्यन से अलग बंगाल में घुसते ही इहवां क देवालन के देखि के पता चल जाला कि या त इहां चुनाव होवे वाला ह बा हो रहल ह. बंगाल जइसन देवाल लेखन क चलन दोसर राज्यन में नाही देखाई देला विशेषकर देस क उत्तरी भाग क राज्यन में.\nअउर त अउर बंगाल क कल कारखानन वाला इलाकन में जहां बिहारी पूर्वांचली भाई लोगन क घर दुआर ह बा दोकान दौरी अ रोजी रोटी चल रहल ह उहवां हिंदी त हिंदी भोजपूरी मेहू देवाल लेखन के जरिया वोटरन के रिझावल जाला. उहों आज से ना कई सालन से. 1971 क चुनाव में हुगली नदी क आर पार लगल जूट कारखानन क आसे पासे बसल बिहारी पूर्वांचली समाज क लोगन के रिझावे खातिर पहिला बार भोजपूरी में देवाल लेखन क शुरुआत भइल. कांग्रेस की ओर से लिखल गइल चुनावी तुकबंदी में सबसे अधिका चरचा में रहल, ‘इंदिरा गांधी के दाल चाउर, जगजीवन राम क हड़िया.. आ जोति बसू के वोट देके नाही मिली एक्को गो बड़िया….’ बंगाल में घर के बाड़ी कहल जाला. अउर मजदूरन अ निचला तबका क लोग इहवां जौअन छोट छोट घरन में रहे ला ओहू बाड़ी कहाला.\nए बार चुनाव घोषणा से पहिले ही इ इलाकन में तृणमूल कांग्रेस की ओर से भोजपुरी तुकबंदी से देवाल सब पाट देहल गइल ह. मजे क बात इ ह कि इ इलाका क दोनों लोकसभा सीट हुगली अ बैरकपुर 2019 क चुनाव में भाजपा क खाता में गइल रहल. एसे पहिले के लोकसभा आ विधानसभा चुनाव में इहवां क सीटन पर तृणमूल कांग्रेस क कबजा रहे. शायद इहे कारण ह कि इहो बार देवाल लेखन में उहे बाजी मारत नजर आवत ह. तृणमूल की ओर से कई गो चुनावी हिंदी अउर भोजपुरी क तुकबंदी चरचा में ह. जइसे…\nबोल रही है जनता, आएगी फिर से ममता….\nदू मई, बंगाल में भाजपा आपन जमीन खोई…\nमहंगा भईल गैस , महंगा भईल तेल, जुमलाबाज़ सरकार हर मुद्दा पर भईल फेल…\nचलेगा चप्पल, उड़ेगा धूल, नाबन्नो ( राज्य सचिवालय ) जाएगा फिर से जोड़ा फूल …\nआजी, अम्मा ,भईया सुना ,एहू बार आपन दीदी के चुना…\nनोटबन्दी के नाम लेकर कर गइल खेल, आम आदमी मरत बा, जुमलाबाज़ एहू पर फेल…\nअभी तो बस अंगड़ाई है, काम बनाम नाम की लड़ाई है…\nनवयुवक, किसान-मजदूर के पुकार बा , फिर से तृणमूल कांग्रेस के सरकार बा…\nना षडयंत्र चली, ना मन के बात चली, बंगाल में बस ममता दीदी के काम चली…\nसब हंस ता मुस्कुराता, हमनी के बंगाल में , नइखे फंसे के जुमलाबाज़न के जाल में…\nबंगाल क चुनाव में देवाल लेखन क परंपरा बहुते पुरान ह. कला, साहित्य- संस्कृति से भरल पूरल बंगाली सोच अ बात विचार ही इहवां क देवाल लेखन में खूबे देखाई पड़ेला. शायद इहे कारण ह कि इहां देवारी चुनाव परचार में भी कलाकारन क कविता, बोलीबाजी ( व्यंग्य ) एगो अलगे रंग में देखाई देला. बंगला जइसन परभाव हिंदी अउर भोजपुरी में भी देखावे क परयास होला. इ सब में पहिले वामपंथी बाजी मारत रहलें. उ दौर में कांग्रेसी भी वामपंथियन से पीछे न रहे क परयास करत रहे. अब इ मामला में त तृणमूल कांग्रेस सबका ले बाजी मारत देखाई देत ह. दोसरा ओर ए बार ओके टक्कर देबे में लगल भाजपा परिवर्तन यात्रा, रैली, परदर्शन करें में त आगे ह लेकिन देवल लेखन में अभी पिछड़ रहल ह.\nभाजपा क देवाल लेखन कुछ इलाकन में बंगला में त होइल ह लेकिन बिहारी पूर्वांचली वोटरन खातिर अभी तक हिंदी भोजपुरी में परयास न होइल ह. तृणमूल कांग्रेस के विरोध में भाजपा क बंगला में देवाल लेखन कुछ अइसन ह… सिंडिकेट सरकार, आर नइ दरकार… माने सिंडिकेट सरकार क अब दरकार नाही ह. पिछला विधानसभा चुनाव से पहिले नारदा स्टिंग आपरेशन में तृणमूल कांग्रेस क कई नेतवन पर वसूली खातिर सिंडिकेट चलावे क वीडियो चरचा में आइल रहे. भाजपा क देवाल लेखन उहो ओर इशारा कर रहल ह. एही तरह भाजपा क एगो देवाल लेखन ह… चुपचाप पद्दो छाप… माने पद्दो छाप ( भाजपा क चुनाव चिह्न कमल ) पर चुपचाप बटन दबावा. (लेखक सुशील कुमार सिंह वरिष्ठ पत्रकार हैं.)\nTags: Bengal Election, Bengal Election 2021, Bhojpuri, Election 2021, Kolkata, West bengal


मुजफ्फरनगर दंगा के भेट चढ गइल विधानमंडल के पहिला दिन – टटका खबर\nउत्तर प्रदेश विधानमंडल के मानसून सत्र के पहिला दिन के कार्यवाही मुजफ्फरनगर दंगा के भेट चढ गइल. दुनु सदन में विपक्षी सदस्य जमके हंगामा कइलें. एही हो हल्ला का बीच सरकार विधानसभा मे त कुछ काम निपटा लिहलसि बाकिर परिषद मे कवनो काम ना हो सकल.\nसंसदीय कार्यमंत्री मोहम्मद आजम खां दंगा खातिर विपक्षे के जिम्मेदार बता दिहलन.\nशुरु में त पूरा विपक्ष एकमत लउकल बाकिर प्रश्न काल का बाद ओहमें बिखराव नजर आवे लागल. काहे कि तब ले कांग्रेस आ बसपा सदस्य भाजपे के कठघरा मे खडा कइल शुरु कर दिहलें.\nकांग्रेस के प्रमोद तिवारी कहलन कि कांग्रेस चाहत बिया कि सदन चले आ दंगा आरोपियन के चेहरा सामने आवे. भाजपा सदस्यन का ओर इशारा करत कहलन कि दंगा इहे लोग करावल, ई लोग दंगाई ह आ उत्तर प्रदेश के गुजरात बनावे वालन के सदन से बाहर निकाल देबे के चाहीं.\nप्रमोद तिवारी के हँ में हँ मिलावत संसदीय कार्यमंत्री मोहम्मद आजम खां कहलन कि भाजपा आ कुछ फासिस्ट ताकत उत्तर प्रदेश के गुजरात बनावल चाहत बाड़े, सरकार एह लोगन से कड़ाई से निपटी.\nनेता विपक्ष स्वामी प्रसाद मौर्य कहलन कि पूरा प्रदेश मे दंगा का जरिए हिन्दू मुस्लिम एकता तार तार कइल जा रहल बा.\nहल्ला गुल्ला का बीचे में सरकार निमेष आयोग के रिपोर्ट आ छह गो विधेयक सदन के पटल पर रखलस. बाद में सदन स्थगित कर दिहल गइल.\nसदन के बइठक शुरू होखे का बेरा भाजपा सदस्य भारत माता के जय बोलत वेल में आ गइले आ जबरदस्त नारेबाजी कइले. एह लोग के कहना रहे कि हिन्दुअन पर अत्याचार बन्द होखे, एकतरफा कार्रवाई ना चली ना चली, झूठ एफआईआर वापस ल, हिन्दुअन के उत्पीडन बन्द करऽ वगैरह,\nकांग्रेसी सदस्यन के नारा रहे कि बन्द करऽ खेल. सरकार हो गइल फेल, मुख्यमंत्री इस्तीफा दऽ, सपा भाजपा भाई भाई, बन्द करऽ लाशन के खेल वगैरह.\n«« इतिहास मे 16 सितंबर\nआडवाणी का बहाने फेरू मोदी पर हमला कइले नीतीश कुमार »»


जुलाई 2014 – Anjoria\nभोजपुरी सिनेमा जगत के एक्शन सम्राट मनोज आर॰ पाण्डेय अभिनीत ग्रीन चिल्ली एन्टरटेन्मेंट प्रा. लि. के बैनर के भोजपुरी फिलिम ‘खून भरी मांग’ 29 जुलाई से बिहार-झारखण्ड में होखे वाला…\nभोजपुरी सिनेस्टार नायक आ जनता के लाडला गायक अरविन्द अकेला ’कल्लू’ के जन्मदिन का खुशगवार मौका पर वाराणसी के नटराज रिकॉर्डिंग स्टूडियो में माँ भगवती के असीम कृपा से देवीगीत…\nमेहरारूअन के पहिल पसंद बनल भोजपुरी फिलिम ‘सजना मंगिया सजाई द हमार’ अपना प्रदर्शन के तिसरको हफ्ता में सुपर हिट बनल रहल. मैनास प्रोडक्शन के बैनर में निर्माता हलचल सिंह…\nपिछला दिने एस एस फिल्म फैक्ट्री अपना दुसरकी फिलिम ‘विजय पथ – एगो जंग’ के शूटिंग रमजान के पहिला दिने पूरा करा लिहलसि. एह दिन शूटिंग के सेट पर जहां…\nगायक मुकेश के जन्म दिन का मौका पर पिछला 22 जुलाई 2014 के जुहू जागृरति हॉल में गीतकार हरिश्चंद्र के तरफ से मुकेश जयंती धूम धाम से मनावल गइल. एह…


हाथरस केस पर मीडिया की भ्रामक रिपोर्टिंग देख ली? आइए अब तथ्य भी देख लीजिये - Bollyycorn\nHome General Articles हाथरस केस पर मीडिया की भ्रामक रिपोर्टिंग देख ली? आइए अब तथ्य भी देख लीजिये\nहाथरस केस पर मीडिया की भ्रामक रिपोर्टिंग देख ली? आइए अब तथ्य भी देख लीजिये


टटका खबर, अतवार, २७ जून – Anjoria\nजून 27, 2010 news in bhojpuri, टटका खबर\nनीतीश भागवत कथा सुने अश्विनी का घरे गइले\nबिहार के जदयू भाजपा गठबन्हन बनल रही एकर संकेत एहसे मिलल कि नीतीश अश्विनी चौबे का घर पर आयोजित भागवत कथा सुने गइले, सुशील मोदी फेर से विकास यात्रा में चले लगले, आ डा॰सी॰पी॰ठाकुर नीतीश का आवास पर जा के एक घंटा ले गुफ्तगू कइले. बाद में डाक्टर साहब बतवले कि जदयू पुरान दोस्त हऽ आ दोस्तन का बीच कबो कबो मनमुटावो हो जाले. अब चुनाव का साल में एह मनमुटाव के कबले ढोवल जाव?\nहिन्दू धर्म पर गलत टिप्पणी कइला पर चार गो मंत्रियन पर मुकदमा\nहिन्दू धर्मपर नाजायज टिप्पणी करे का आरोप में यूपी के बसपा मंत्री नसीमुद्दीन, स्वामी प्रसाद मौर्या, बाबू सिंह कुशवाहा, आ दद्दू प्रसाद समेत प्रकाशित पत्रिका के संपादक, ब्यूरो प्रमुख, लेखक समेत कुल नौ जने पर अदालत के आदेश से मुकदमा दर्ज करके विवेचना के काम हो रहल बा. ई लोग रामायण, हिन्दूवन के तैंतीस करोड़ देवी देवता, हिन्दू धर्म ग्रंथन, आ चतुर्वर्णी व्यवस्था का खिलाफ असभ्य टिप्पणी कइले रहले जवना का खिलाफ राधेश्याम वर्मा नाम ले एगो याची मुकदमा कइले बाड़न.\nपांच लोग के पकड़ के यातना देबे का आरोप में पांच गो बदमाश गिरफ्तार\nधन वर्षा के लालच दे के बनारस के कबीर नगर में रहे वाला समीर धवन मध्यप्रदेश के एगो व्यापारी के बनारस बोलवलसि. कहलस कि अपना पंडितो के अपना साथे लिअवले अइहऽ. ओह लोग का साथ में तीन आदमी अउरी अइले. सबक लालच रहुवे कि धनवर्षा यज्ञ के कमाई में हिस्सा मिली. बाकिर बनारस चहुँपला पर धवन कहलसि कि कवनो धनवर्षा नइखे होखे वाला. तू ही लोग अपना मुक्ति खातिर पन्द्रह लाख रुपिया द लोग. ओकरा बादपांचो के खूब यातना दिहलस आ दू गो के छोड़लस कि जा लोग रुपिया ले के आवऽ त बाकी तीन गो के छोड़ब. सूचना पा के पुलिस चहुँपल आ बनारस के एह ठग के ओकरा चार गो साथियन का साथे गिरफ्तार कर लिहलसि.\nदिल्ली में फेर भइल बलात्कार\nदेश के सबले बदनाम शहर दिल्ली में दू गो विदेशी पर्यटकन का साथे सामूहिक बलात्कार के मामिला सामने आइल बा. ई महिला नीदरलैण्ड से आइल रहली सँ आ दिल्ली में दू गो काश्मीरी युवक अपना के टूरिस्ट गाइड आ सरकारी टूरिस्ट एजेन्सी के कर्मचारी बता के ओकनी का मदद का नाम पर बेवकूफ बना के ओकनी के यौन शौषण कइले सँ. यासिर अल्ताफ आ उमर बक्तू नाम के ई बदमाश दुनू लड़कियन के काश्मीर घुमावे ले गइले सँ आ ओहिजे डरा धमका के संबंध बना लिहले सँ. तबसे ओकनी का पाछा पड़ल रहले सँ आ ओकनी के लाखो रुपियो लूट लिहले बाड़न सँ.\nचिदम्बरम का सामने भारत के झण्डा के अपमान भइल\nपाकिस्तान के गृहमंत्री से भेंट करे गइल चिदम्बरम के अउर कुछ हासिल भइल भा ना बाकिर उनका सोझा भारत के झण्डा के अपमान जरुर हो गइल. चिदम्बरम एह पर ध्यान दिहले त ओकरा के सीधा कइल गइल. पाकिस्तान एकरा पहिलहू ई काम कर चुकल बा. तब जब राष्ट्रपति मुशर्रफ भारत आइल रहले त उनको जहाज पर भारत के झंडा उल्टा लगावल गइल रहुवे आ ध्यान दिअवला का बाद सीधा कइल गइल.\nन्यूक्लियर सप्लायर ग्रुप के बईठक चीन पाकिस्तान परमाणु सहयोग पर चुप\nन्यूजीलैण्ड में भइल न्यूक्लियर सप्लायर ग्रुप के बईठका चीन पाकिस्तान का बीचे भइल परमाणु सहयोग समझौता पर बिना कुछ कहले खतम हो गइल. समरथ के नहीं दोष गुसाईं. भारत खातिर संतोष के बात अतने रहल कि ग्रुप एहसे संतुष्ट बुझाइल कि भारत परमाणु मामिला में बढ़िया व्यवहार कर रहल बा आ मौखिक आश्वासन दिहले बा.\nसरकार के आम जनता के विरोध के कवनो चिन्ता नइखे\nकेन्द्र सरकार साफ कर दिहलसि कि लोग के विरोध का बावजूद पेट्रोलियम पदार्थन के मूल्य नियन्त्रण से मुक्त करे का फैसला में कवनो बदलाव ना ले आई आ ना ही कवनो हालत में दाम कम करी. अब कर लऽ लोग जवन कइल चाहऽ तोहार बात सरकार का ठेंगा पर! सरकार के सहयोगीओ दल कहे खातिर त विरोध करत बाड़े बाकिर ओहू लोग का दस्तखत रहे ओह कैबिनेट फैसला पर. एहसे एकरा के दोगली राजनीतिए कहल जा सकेला. या त विरोध करऽ भा समर्थन, दुनु कइसे करबऽ?\nदोसरा के मराठी पढ़ावेवाला के आपन बेटा अंग्रेजी में पढ़ेला\nमराठी मराठी चिल्लाए वाला मानुष राज ठाकरे के बेटा अमित ठाकरे अंग्रेजी माध्यम का स्कूल से आपन पढ़ाई कइलसि. ठाकरे के पूरा परिवार के बच्चा अंगरेजिए माध्यम से पढ़ेले. अब इहो देखल जाव कि राज ठाकरे के बेटा अब कालेज में कवन माध्यम चुनत बा? ऊ लड़िका रूइया कालेज से मास मीडिया में स्नातक कइल चाहत बा आ ओहिजा दुनु माध्यम से पढ़ावल जाला. राज ठाकरे एह पर नइखन बोलत कि उनकर बेटो मराठीए में पढ़ी.\nलमहर जाये वाली गाड़ियन में शुरु से अन्त ले एके टीटी ना रही\nरेलवे के अब पता चलल बा कि लमहर जाये वाली गाड़ियन के टीटीई अलगे रैकेट चलावेले आ पाकिट में पइसा राख के यात्रियन के गेट पार करा देले. एहसे रेलवे फैसला कइले बा कि कवनो टीटी के शुरु से अन्त ले ड्यूटी ना दिहल जाई. एहसे अतने अन्तर पड़ी कि कमाई दू गो टीटियन मे बँटा जाई टीटी त ईमानदार बने से रहले. बनारस कैण्ट के टीटी त सीधे गुण्डागर्दी करेले आ टिकट रहला का बादो सवारियन के धमका के पइसा वसूले ले. काल्हुवे एगो सवारी नाजायज पइसा ना दिहलस त ओकरा के बेल्ट से पिटाई कर दिहलस जमालुद्दीन टीटी. बाद में ओकरा के गिरफ्तार कर लिहल गइल बाकिर टीटी यूनियन ओकरा के छोड़ावे खातिर दबाव बनवले बा.\nशरद पवार अब आईसीसी के अध्यक्ष बन जइहें. आ ऊ दुसरका हिन्दुस्तानी होखिहे जे एह पद पर बइठी. एहसे पहिले जगमोहन डालमिया आईसीसी के अध्यक्ष बन रहले. शरद पवार एक जुलाई के आपन पदभार लीहें. काल्हु का नाकआउट मैचन में गाना अमेरिका के हरा दिहलस आ उरुग्वे दक्षिण कोरिया के. आजु मैक्सिको आ अर्जेण्टिना का बीच आ इंगलैण्ड आ जर्मनी का बीच होखे वाला बा.


खबर एक नजर में (30 मई 2011) – टटका खबर\nखबर एक नजर में (30 मई 2011)\nगोपालगंज मंडल कारा में डाक्टर के हत्या\nअतवार के साँझ गोपालगंज के मंडलकारा के डाक्टर भूदेव सिंह के कुछ कैदी पीट पीट के मुआ दिहलन स. डाक्टर एगो बीमार कैदी के देखे खातिर जेल में आइल रहले जब उनुका पर कैदियन के एगो गिरोह हमला कर दिहलसि आ बेरहमी से पीट पीट के मार दिहलन स. मुख्यमंत्री एह घटना के जल्दी जाँच करे के निर्देश दिहले बाड़न. अबहीं ई पता नइखे चलल कि हत्या के कारण का रहुवे.\nआयकर सर्वे टीम अब कुछ जब्त ना कर सकी\nकेन्द्रीय प्रत्यक्ष आयकर बोर्ड निर्देश जारी कइले बा कि अब जब आयकर के सर्वे टीम कवनो व्यवसायी का ठिकाना पर जाई त सबसे पहिले ऊ अपना मुख्य अधिकारी के नाम आ मोबाइल नम्बर दी. टीम का लगे मुख्य आयुक्त, आयुक्त, अतिरिक्त आयुक्त, आ संयुक्त आयुक्त के मोबाइल आ लैंडलाइन फोन नंबर वाला सूची राखे के होई जवना के ऊ करदाता के सँउपिहें. सर्वे में ऊ कुछ जब्त ना कर सकीहें आ व्यवसायी के आवास में ना जइहें. विभाग के ई फैसला कारोबारियन का शिकायत पर भइल बा कि आयकर वाले डरा धमका के वसूली करेले.\nबिहार के विशेष राज्य के दर्जा ना दिहल जाई\nमोंटेक सिंह अहलूवालिया काल्हु पत्रकारन से बात करत बतवले कि आजु हो रहल पाँच राज्यन के क्षेत्रीय समूह में बिहार के विशेष राज्य के दर्जा पर कवनो विचार ना कइल जाई. एह बईठक में एह पाच राज्यन के बुनियादी जरुरत आ समस्या पर विचार कइल जाई.\nकरिया धन के हिसाब लगावे खातिर अध्ययन दल\nदेश में कतना करिया धन बा एकर हिसाब लगावे खातिर केन्द्र सरकार देश के तीन गो प्रतिष्ठित संस्थानन, राष्ट्रीय लोक वित्त और नीति संस्थान, नेशनल इंस्टीच्यूट आफ फाईनेंशियल मैनेजमेंट, आ नेशनल काउन्सिल आफ अप्लाइड ईकानामिक रिसर्च, के एकर जिम्मा सँउपले बिया.\nमास्टर साहब लोग के इम्तिहान लिहल जाई\nबिहार के उच्च माध्यमिक आ माध्यमिक स्कूलन में तीन साल से बेसी से पढ़ा रहल शिक्षकन के दक्षता जाँचे खातिर १२ जून के एगो इम्तिहान लिहल जाई. जे लोग ई परीक्षा पास कर ली ओह लोग के विशेष वेतनवृद्धि दिहल जाई.\nचन्दौली में बसावल जाई नयी काशी\nचन्दौली जिला के मुगलसराय में नयी काशी बसावे खातिर तीन सौ हेक्टेयर भूमि के अधिग्रहण करे के काम चल रहल बा. चन्दौली के जिलाधिकारी के कहना बा कि कवनो किसान के जमीन ओकरा सहमति का बिना ना लिहल जाई, ओने किसान संघर्ष समिति के कहना बा कि प्रशासन एकर लिखित आश्वासन देव. कटेसर गाँव में काल्हुओ धरना प्रदर्शन जारी रहल. जमीन कटेसर आ कोडोपुर गाँव से लिहल जाई.\nसड़क दुर्घटना में आठ जने के मौत\nकाल्हु बनारस जौनपुर मार्ग पर काजी सराय बड़ा गाँव का लगे एगो ट्रक आ मैजिक के टक्कर में आठ लोग के मौत हो गइल. ट्रक नो इंट्री जोन में रहे आ मैजिक ओवर लोड. पन्द्रह सवार घवाहिल भइल बाड़े. मैजिक ड्राइवर के मौके पर मौत हो गइल जबकि ट्रक के ड्राइवर फरार हो गइल.\nनेपाल में संविधान संशोधन हो गइल\nपड़ोसी देश नेपाल में काल्हु संवैधानिक संकट से उबरे के राह आखिरी घड़ी में निकालल गइल आ संविधान सभा के कार्यकाल तीन महीना खातिर बढ़ा दिहल गइल. अब प्रधानमंत्री झालानाथ खलन इस्तीफा दे दीहें आ दोसरा के प्रधानमंत्री बनावल जाई. नेपाल के समस्या ई बा कि ओहिजा माओवादी बड़हन संख्या में जीतल बाड़े आ ओह लोग के दोसरा से पटत नइखे जवना चलते कवनो समूह नइखे बन पावत बहुमत वाला जे संविधान बनावे के काम कर सको.\nखबर एक नजर में (29 मई 2011)\nखबर एक नजर में (1 जून 2011)


प्यार तोहसे करीले के संगीत मुहूर्त भइल – Anjoria\nबीना आई. एस.सी. मूवी के बैनर तले बनत भोजपुरी फिलिम “प्यार तोहसे करीले” क संगीतमय मुहूर्त पिछला दिने मुंबई के अंधेरी में एम.फार.यू. स्टूडियो में निर्माता बाबू त्यागी नारियल तोड़ के कइलन. एह मौका पर बाबू त्यागी बतवलन कि ई उनकर तिसरकी फिलिम ह. एहसे पहिले ऊ मनोज तिवारी स्टारर ‘अंधा कानून‘ आ पवन सिंह स्टारर ‘बीर बलवान‘ बना चुकल बाड़न.\n“प्यार तोहसे करीले” एगो रोमांटिक फिलिम होई जवना के नायक रहीहें पवन सिंह. निर्देशन राजू जी करत बाड़म. सह निर्माता अजय कुमार, गीत-संगीत विनय बिहारी के, छायांकन एस. जहांगीर के, आ लेखक एस.के. चौहान हउवें.\nमुहूर्त के मौका पर अनेके गणमान्य लोग मौजूद रहल. एहमें विनय बिहारी, पवन सिंह, जगदीश शर्मा, बबलू सोनी, पाखी हेगड़े, शुभी शर्मा, ब्रजेश त्रिपाठी, आनंद मोहन, संजय भूषण पटियाला, मनोहर एस. झा, संतोष, अभिलाषा, दीपक भाटिया, मनीष चतुर्वेदी, मंटू लाल, माया यादव, हीरा यादव, मनोज हंसराज, गोपाल राय वगैरह शामिल रहले.


बार गर्ल बनल बाड़ी अक्षरा सिंह – Anjoria\nसिनेमा भोजपुरी के चर्चित अभिनेत्री अक्षरा सिंह भोजपुरी के पहिला सीक्वल फिलिम प्रतिज्ञा2में बार गर्ल के भूमिका में बाड़ी. सामने बाड़न अभिनेता अनिल सम्राट जे एगो पुलिस अधिकारी बनल बाड़न. मुख्य कलाकारन में पवन सिंह, खेसारी लाल, स्मृति सिन्हा, काजल राघानी आ सुशील सिंह बाड़े.\nसत्यमेव जयते से आपन फ़िल्मी कैरियर शुरु करे वाली अक्षरा सिंह एह फिलिम में बोल्ड किरदार में बाड़ी. कहली कि उनकर किरदार बस रोवे धोवे ले ना रूक के खलनायकन से बदला लेबे खातिर एह तरह के किरदार में बाड़ी.\nप्रतिज्ञा का तरह इहो फिलिम गीत संगीत एक्शन से भरपूर बावे आ अनिल सम्राट के दावा बा कि “प्रतिज्ञा 2” पुरनकी प्रतिज्ञा के रिकार्डो तूड़ी. फिलहाल एकर पोस्ट प्रोडक्शन के काम चलत बा.\n‘खोईछा‘ में भारतेन्दु भूषण आ रंजना देसाई


टटका खबर : 15 अक्टूबर 2014, बुध – टटका खबर\nOct 16, 2014 Breaking News in Bhojpuri, आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, टटको में टटका, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\nमहँगाई घटवला के दावा पर पी चिदम्बरम मोदी सरकार से सवाल पूछलन\nबिहार में रोहतास जिला के काराकाट इलाका के मोहनपुर गांव में कुछ दबंग लोग मामूली झगड़ा में एगो दलित के जिंदा जरा दिहल.\nबिहार के मुख्यमंत्री रहल नीतीश कुमार दुर्गावती जलाशय परियोजना के उदघाटन पर खुशी जतावत कहलन कि रोहतास आ कैमूर जिला के किसानन के एगो पुरान सपना पूरा हो गइल.\nभारतीय कम्युनिस्ट पार्टी नाराजगी जतवलसि कि यूपी के राज्यपाल राम नाईक आरएसएस सरसंघ चालक मोहन भागवत आ उनुका बड़का प्रचारकन के रात्रिभोज दिहले आ ओह लोग से रायविचार कइलन.\nबिहार में डेहरी आनसोन से सोननगर का बीच पूर्व मध्य रेलवे के ओवर हालिंग चलला का चलते राँची से आवाजाही करे वाली कई गो ट्रेन 20 अक्टूबर ले रद्द क दिहल गइल.\nझारखंड में भाजपा का खिलाफ कांग्रेस, झारखंड मुक्ति मोर्चा, राष्ट्रीय जनता दल आ जनता दल यूनाईटेड मिलके विधानसभा के चुनाव लड़ीहें काहे कि उनुका लागत बा कि अकेले ओह लोग के बेंवत नइखे कि भाजपा के हरा सकसु.\nबिहार में सीवान जिला के धनौती चौकी का इलाका में दिनदहाडे़ एगो मनी ट्रांसफर संचालक से नौ लाख 85 हजार रूपिया लूट लिहल गइल. सिवान में एह तरह के घटना आए दिन घटत रहेला आ पुलिस बेबस लउकेले.\nबिहार में सारण जिला के छपरा नगर थाना के करीम चौक का नियरा पुलिस दू गो हथियार तस्करन के असलहा समेत गिरफतार क लिहलसि.\nइलाहाबाद उच्च न्यायालय के लखनऊ पीठ हैदर फिल्म के निर्माता निर्देशक के नोटिस जारी क के पूचलसि कि कुछ दृश्य आ संवाद पर एगो समुदाय के विरोध का चलते काहे ना ओकरा पर रोक लगा दिहल जाव. जान जाईं कि एह फिलिम में कश्मीरी अलगाववादियन के महिमामंडित करत सेना का खिलाफ माहौल बनावे के कोशिश कइल गइल बा.\nबिहार के 26 जिलन के कांग्रेस प्रमुख कांग्रेस अध्यक्षा सोनिया गांधी से भेंट क के बिहार प्रदेश कांग्रेस अध्यक्ष अशोक चौधरी के हटावे के मांग कइलन.\nबिहार में नालंदा जिला के मदरसा अजीजिया लड़िकियन के पढ़ावे पर लगावल रोक के आपन फैसला वापिस लिहलसि.\nबिहार के मुख्यमंत्री रहल नीतीश कुमार फेरू मुख्यमंत्री बने के लालसा जतवलन बशर्ते लोग उनुका के फेरू चुन लेव.\nजापान के क्योटो शहर के मेयर डिसाकू काडोकावा 30 अक्टूबर के वाराणसी अइहन.\nउत्तर प्रदेश सरकार राज्य के सगरी 250 सुविधा केन्द्र पर आनलाइन पंजीयन भा आनलाइन रिटर्न विवरण विभाग के भेजे खातिर लिहल जाए वाला शुल्क के सूची टांगे के कहलसि. व्यापारियन के शिकायत बा कि एहमें धांधली कइल जात बा.\nवाराणसी के सारनाथ इलाका के एगो स्कूल से अनुशासनहीनता खातिर निकालल गइल एगो छात्र के आत्महत्या क लिहला का बाद ओकर साथी पहाड़िया रोड जाम क के विरोध जतवलन.\nउत्तर प्रदेश के राज्यपाल राम नाइक मंगल देर रात राष्ट्रीय स्वयंसेवक संघ के संघ चालक मोहन भागवत आ उनुका बड़का प्रचारकन के रात्रिभोज दिहलन. करीब एक घंटा ले एह लोग का बीच बातचीत भइल.\nपटना में सरकारी जमीन हड़पे का आरोप में दू गो विधायक समेत 41 लोग का खिलाफ केस दर्ज करावल गइल बा कि ई लोग सरकारी जमीन पर पक्का निर्मंण करा लिहले बाड़न.\nपिछला लोकसभा चुनाव में सिफर रहे वाली बसपा उत्तर प्रदेश के विधानसभा चुनाव खातिर अबहिए से उम्मीदवार चुनल शुरू क दिहलसि. चुनाव 2017 में होखे वाला बा.\nदुर्गावती जलाशय परियोजना के उद्घाटन समारोह का पहिलही कैमूर जिला प्रशासन लोजपा के जिलाध्यक्ष रामयश सिंह कुशवाहा के गिरफतार क लिहलसि. पुलिस के अनेसा रहे कि ई कवनो हंगामा करा सकेले.\nटटको में टटका, Breaking News in Bhojpuri, आरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर


साहित्य सृजन के तपः पूत डॉ॰ बच्चन पाठक ‘सलिल‘ – Anjoria\nसाहित्य सृजन के तपः पूत डॉ॰ बच्चन पाठक ‘सलिल‘\nOctober 20, 2014 Editor सभा समारोह, सरोकार 0\nजमशेदपुर भोजपुरी साहित्य परिषद पिछला 18 अक्टूबर के बिष्टुपुर का तुलसी भवन में साहित्य सृजन के क्षेत्र में जानल मानल आ शहर के हिन्दी आ भोजपुरी के साहित्यकार डॉ॰ बच्चन पाठक ‘सलिल‘ के अमृत महोत्सव मनावल गइल.\nमहोत्सव में डॉ॰ बच्चन पाठक सलिल के प्रयत्न के साहित्य, सेवा, संस्कृति आ संस्कार शहर के विरासत में निर्मित करे के बात समाजसेवी ए.के.श्रीवास्तव कहले त हरिवल्लभ सिंह आरसी डॉ॰ सलिल के तपःपूत से विभूषित कइले. सरोज कुमार मधुप, यमुना तिवारी व्यथित अपना रचना से महोत्सव के समां में चार चॉद लगवले.\nएकरा अलावे भोजपुरी साहित्य परिषद के मुख्य पत्र ‘लुकार‘ के 40 वॉ अंक डॉ॰ बच्चन पाठक सलिल के अभिनन्दन करत बा. ई अंक खाली डॉ॰ सलिल के खूबिए के बखान करत बा. जेकरा में अखिल विश्व भोजपुरी विकास मंच अध्यक्ष बी॰एन॰ तिवारी (भाई जी भोजपुरिया) के लिखल सम्पादक के शुभकामना संदेशो बहुत मार्मिक बा.\nएह मौका प शहर के जानल मानल साहित्यकार आ कवि मंजु ठाकुर, ममता सिंह, वीणा पाण्डेय, शकुंतला शर्मा, उदय प्रताप हयात, अरूण कुमार अरूणेन्दु, अमित रंजन पांडेय, श्यामल सुमन, डॉ॰ नरेन्द्र कुमार सिंह, डॉ॰ उमेशजी ओझा, संजय पाठक, कैलाशनाथ शर्मा, उमेश चतुर्वेदी, कंवलेश्वर पांडेय, कन्हैया सिंह सदय, पी.एन. सिंह अगाध आ प्रकाश चन्द्र उपस्थित रहलें.\nडॉ॰ बच्चन पाठाक ‘सलिल‘, जमशेदपुर\nडॉ॰ बच्चन पाठक ‘सलिल‘\nका पुलिस आदमी ना होखे?\nअकल के कमी से नकल प जोर\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (472) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (68) निरउठ (10) नीक-जबून (15) बतकुच्चन (148) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,092) काम के बात (1) कोर्स आ कैरियर (10) खबर (503) चौपाल (85) ज्योतिष आ वास्तु (8) देश आ समाज (368) नारी-जगत (10) पर्व त्योहार (51) भोजपुरिया लाल (36) योग (1) राजनीति (60) सभा समारोह (105) स्वास्थ्य (8) साहित्य (777) उपन्यास (39) कविता (288) कहानी (53) पुस्तक चर्चा (104) भाषा (262) समीक्षा (7)


कुश्ती में बजरंग पूनिया के मिलल स्वर्ण पदक – टटका खबर\nगोल्ड कोस्ट, 13 अप्रैल (वार्ता). भारत के बजरंग पूनिया आजु 21वां राष्ट्रमंडल खेलन में कुश्ती में देश के स्वर्णिम अभियान के शान से आगे बढ़ावत 65 किग्रा फ्री स्टाइल वर्ग में स्वर्ण पदक जीत लिहलें जबकि मौसम खत्री (97) आ पूजा ढांडा (57) के रजत पदक मिलल आ दिव्या काकरान (68) के कांस्य पदक.\nकुश्ती में अबहीं ले भारत के एह दू दिन में तीन गो स्वर्ण, तीने गो रजत आ दू गो कांस्य पदक मिल चुकल बा. एह दू दिन में भारत चारो मुकाबलन में कवनो ना पदक हासाल कइले बा आ कुश्ती में कुल मिला के 8 गो पदक जीत चुकल बाड़ें भारत के खिलाड़ी.\nबजरंग पूनिया आजु राष्ट्रमंडल खेलन में आपन पहिला स्वर्ण पदक हासिल कइलन. ओलंपिक पदक विजेता आ पिछला ग्लास्गो राष्ट्रमंडल खेलन में स्वर्ण पदक जीते वाला योगेश्वर दत्त के चेला बजरंग वेल्स के केन चारिग के बहुते आसानी से 10-0 से हरावत एकतरफा जीत अपना नामे कइलन. ग्लास्गो राष्ट्रमंडल खेलन में रजत पदक जीते वाला भारतीय पहलवान दिन के आपन सगरी मुकाबला तकनीकी श्रेष्ठता का आधार पर जीतले.\nभारतीय पहलवान मैट पर आवते सवा मिनट का भितरे तकनीकी श्रेष्ठता का आधार पर स्वर्ण पदक मुकाबला अपना नामे कर लिहलन. ऊ वेल्स के खिलाड़ी के एकहु अंक ना लेबे दिहलन आ शुरूआते में 2-0 के बढ़त बना लीहलें. फेरु उनुका के फीतले दांव में फंसावत लगातार दू दू अंक बटोरलन जबकि विपक्षी खिलाड़ी एको बेर बजरंग पर काबू ना पा सकलें. बजरंग 6-0 से आ 8-0 का बाद फेर से चारिग के पलटत दू गो अंक ले लीहलें आ 10-0 से मुकाबला खतम कर दिहलें.\nबजरंग पूनिया सेमीफाइनल में कनाडा के विंसेट डी मारिन्स के 10-0 से, क्वार्टरफाइनल में नाइजीरिया के अमास डेनियल के 10-0 से आ पहिला मुकाबले में न्यूजीलैंड के ब्राहम रिचर्ड्सो के 10-0 से हरवलन.\nTags: 21वां राष्ट्रमंडल खेल, कुश्ती, दिव्या काकरान, पूजा ढांडा, बजरंग पूनिया, मौसम खत्री, योगेश्वर दत्त


Mani Bhushan Thakur's Page - JaiBhojpuri.com\nBlog Posts (1)Discussions (2)EventsGroups (4)Photos (1)Photo AlbumsVideos Mani Bhushan Thakur's Likes Mani Bhushan Thakur's Friends\nView All Mani Bhushan Thakur's Groups\nMani Bhushan Thakur's Page\nशशि कुमार सिंह (SHASHI) leftacomment for Mani Bhushan Thakur"प्रणाम आ जय भोजपुरी\nजय भोजपुरी"Oct 9, 2012Rajeev Mishra "राजीव भोजपुरिया" leftacomment for Mani Bhushan Thakur"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 9, 2011शशि कुमार सिंह (SHASHI) leftacomment for Mani Bhushan Thakur"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 9, 2011Mani Bhushan Thakur joined Team Admin's groupपर्यटन क्षेत्र . . . चले के घुमें-फिरेएह समुह मे हमनी के भोजपुरी क्षेत्र के जेतना घुमे लायक जगह बाडी स ओह जगहन के बारे मे जानकारी दिहल जाई जवना से लोगन के कतहु आवे जावे के मन करी आ सुविधा रही ।Mar 28, 2011 6\nMani Bhushan Thakur postedablog postTravel ServicesPlease contact for all kind of travel query and arrangements in India, on best available rates and Special discount for Bhujpuria Samaj please contact : dikshantts@gmail.com See MoreMar 28, 2011 0\nMani Bhushan Thakur is now friends with VIKASH PANDEY and PRADEEP KUMAR PRASADMar 28, 2011Ashutosh Ranjan leftacomment for Mani Bhushan Thakur"जनमदिन के बहुत बहुत बधाई आ शुभकामना"Oct 9, 2010नबीन भोजपुरिया ( NB ) leftacomment for Mani Bhushan Thakur"मणि भुषण जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 9, 2010shweta pankaj dubey and Mani Bhushan Thakur are now friendsSep 3, 2010Mani Bhushan Thakur joined Team Admin's groupदिल के कलम से... एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे ..बाकी एह विधा से सम्बंधित मौलिक रचना के ब्लॉग में भी प्रकाशित कइल जा सकत बा.. See MoreApr 29, 2010 376\nMani Bhushan Thakur joined Admin's groupचुटकुला (Jokes, हास्य)एह ग्रुप में चुटकुला सुनावल जा सकेला...आईं, तनी हँसल आ हँसावल जाव...See MoreApr 29, 2010 382\nMani Bhushan Thakur joined Admin's groupDelhi (दिल्ली)ई ग्रुप दिल्ली में रहे वाला भोजपुरिया लोगन खातिर समर्पित बा. एहिजा देश के राजधानी से संबंधित विषय उठावल जा सकेला.Apr 29, 2010 45\nMani Bhushan Thakur and Deepak Sinha are now friendsApr 29, 2010जय भोजपुरी leftacomment for Mani Bhushan Thakur"प्रणाम ,जय भोजपुरी\nरउवा जान के खुशी होई के हमनी के जय भोजपुरी परिवार बहुत कम समय में ही विश्व के सबसे बड़ भोजपुरी के परिवार बन गइल बा अउर आज जय भोजपुरी परिवार…"Mar 14, 2010Mani Bhushan Thakur and Ashok Kumar are now friendsFeb 13, 2010Mantu Singh leftacomment for Mani Bhushan Thakur"दिल्ली आ NCR से जुड़ल मुद्दा पर विचार-विमर्श खातिर एह ग्रुप से जुडीं:\nhttp://www.jaibhojpuri.com/group/delhi"Jan 14, 2010 More... RSS\ni mafunloving person\nMani Bhushan Thakur's Photos\nMani Bhushan Thakur's Blog\nPosted on March 28, 2011 at 6:37pm0Comments\nPlease contact for all kind of travel query and arrangements in India, on best available rates and Special discount for Bhujpuria Samaj please contact : dikshantts@gmail.com\nAt 8:46am on October 9, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 12:38am on October 9, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:18am on October 9, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 2:22pm on October 9, 2010, Ashutosh Ranjan said… जनमदिन के बहुत बहुत बधाई आ शुभकामना At 9:59am on October 9, 2010, नबीन भोजपुरिया ( NB ) said… मणि भुषण जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 4:14am on March 14, 2010, जय भोजपुरी said… प्रणाम ,जय भोजपुरी\nजय भोजपुरी At 3:06pm on February 21, 2010, Prakash Vishwakarma said… ScrapU At 11:12am on January 14, 2010, Mantu Singh said… दिल्ली आ NCR से जुड़ल मुद्दा पर विचार-विमर्श खातिर एह ग्रुप से जुडीं:\nhttp://www.jaibhojpuri.com/group/delhi At 6:05pm on August 26, 2009, BINAY KUMAR SINGH said… jai ho chhaprahiya bhai At 3:06pm on August 26, 2009, Bimlesh Tiwari Kaushal said… hi No comments yet!


बात जवन भुलाला ना ( शिक्षक दिवस पर विशेष ) - Open Books Online\nबात जवन भुलाला ना ( शिक्षक दिवस पर विशेष )\nPosted by Er. Ganesh Jee "Bagi" on September 5, 2012 at 4:37pm in भोजपुरी साहित्य\nजिनगी में कभो कभो अइसन घटना घट जाला जवना के आदमी भुला ना पावे, बात आज से २३ बरिस पहिले के ह वोह घरी हम कक्षा ९ में पढ़त रहनी, हमनी के एगो अंग्रेजी के मास्टर साहब रहले उनुकर नाम आर. पी. श्रीवास्तव रहे | बहुते शानदार व्यक्तित्व रहे उनुकर, हैण्ड राईटिंग अइसन कि सभे लईका ओइसने लिखल चाहत रहन स, हमार अंग्रेजी राईटिंग में उनुकर बहुत परभाव बा | पढ़ावे के तरीका एतना नीमन कि कवनो लईका उनुकर क्लास ना छोड़ल चाहे आ उहों के कभो नागा ना करस | रोज के तरे ओहू दिने सर क्लास में अइले आउर हमनी के सब जाना खाड़ होके एकेसुर में बोल पड़नी जा "गुड आफ्टर नून सर" उहा के बईठे के इशारा कर के खुदों कुर्सी पर बईठ गईले आ कहले कि "आज बहुत थक गया हूँ, नया चेप्टर नहीं पढ़ाऊंगा, आप सभी स्वयम से पिछले चेप्टर का आंसर लिखें" | मने मन बड़ा खीस बरल, काहे से कि आज नया चेप्टर पढ़े के मन रहे, खीस में हम धीरे से बुदबुदा दिहनी "बड़का थाक गईल बाड़ें, लागत बा ईटा ढो के आइल बाड़ें" | बगल में हमरा एगो मनबढ़ू साथी बईठल रहे उ तपाक से खाड हो के सर से हमार बुद्बुदाइल बात जोर जोर से कह दिहलस | अब त हमार हालत डर के मारे पातर हो गइल, उहा के हमरा के कुछु ना डटनी, पर जवन बात कहनी उ हम ताजीवन ना भुला पाईब | हमरा ओर देख के कहले "ईश्वर करें तुम पढ़ लिखकर कोई अच्छी नौकरी करों तब स्वयम समझ में आ जायेगा कि केवल ईट ढोने से ही आदमी नहीं थका करता है" आजुओ जब हम आफिस से थाकल घर जानी त सर के कहल उ बात कान में गूंजे लागेला | आज शिक्षक दिवस के अवसर पर हम रउआ के बहुत इयाद करत बानी, राउर चरण में हमार कोटि कोटि परनाम बा |\nहमार पिछुलका पोस्ट => जलहरण घनाक्षरी : आम आदमी (भोजपुरी)\nसदस्य टीम प्रबंधनPermalink Reply by Saurabh Pandey on September 5, 2012 at 6:02pm\nसंस्मरण के पोथी से अइसना पन्ना के काढ़ल मन के भेंइ गइल, भाई गणेशजी. सही कहल बा, जवन जिनिगी के लइकाईं में हमनी का सपना अस सोचत रहनीं जा, ऊ जिनिगी के जीये में कातना पेरासन बा, ई अब बुझाता. अपना गुरुजी लोगन के इयाद क के मन स्रधा से नत हो जाला.\nएगो बात : भोजपुरी में ’भी’ आ ’ही’ के प्रयोग नत कइल करीं. जतना बाँचल जाव ओतने नीमन. जवना शब्द के पाछा ’भी’ आवे के होखे ओह शब्द के अंतिम अक्षर में ओ के मात्रा लगा दीहल करीं. जइसे, उहा के भी’ के उहों के कइल जा सकेला. चाहे वोह दिन भी के उहो दिने के प्रयोग होला. आदि-आदि..\nएह पोस्ट खातिर बधाई. भोजपुरी मंच के उजियार राखल जाव.\nमुख्य प्रबंधकPermalink Reply by Er. Ganesh Jee "Bagi" on September 5, 2012 at 7:53pm\nबहुत बहुत आभार भईया, इ घटना बहुत बार सोचनी कि साझा करी, पर कवनो ना कवनो बहाना ना हो पावत रहे, आज हम अपना के ना रोक पवनी, त्रुटी के सुधार कर दिहले बानी एक बार औरो रौआ एह बात के बतवले रहनी, पर फेनु उहे भूल हो गइल रहे, क्षमा चाहेब |\nसदस्य टीम प्रबंधनPermalink Reply by Saurabh Pandey on September 5, 2012 at 9:46pm\nगणेश भाई, हमनी के जवार के भाषा में शिक्षक शब्द आम जन के बोलाचाली में बुला बहुत्ते (बहुत ही) बाद में आइल. भा, सोझ कहीं त, हिन्दी भाषा के कारने आइल. ना त बेसिको इस्कूल में पढ़ावे आला अमदी गुरुजी कहात रहे. हम लइकाईं में गँउवा के मास्टर साहब के गुरु जी कहीं, आ ऊ मास्टर साहेब के सँहतिया भा समउमरी लोग सोझ मास्टर कहे. माने गुरुजी शब्द हाल ले हमनी के बोली में रहे आ आदरसूचक शब्द रहे.\nमुख्य प्रबंधकPermalink Reply by Er. Ganesh Jee "Bagi" on September 5, 2012 at 9:57pm\nसही कहनी हां, हमनी के वोह घरी(कक्षा ५ तक) अचार (आचार्य) जी कही जा अउर प्रधानाचार्य जी के बड़े अचार जी, वोकर बाद माट साहेब कहाए लागल लोग तनी अउर बड़ भईनी जा त मास्टर साहब पर ना जाने काहे संस्कृत वाले टीचर जी हर समय गुरुए जी कहासु :-)\nसदस्य टीम प्रबंधनPermalink Reply by Saurabh Pandey on September 5, 2012 at 10:12pm\nसचकीऽऽऽ.. संस्कृत के माहटर साहेब गुरुए जी कहासु. .. :-)))))\nप्यार का प्रपातप्यार में समर्पणसमर्पण में प्यारसमर्पण ही प्यारवास्ता शब्दों का शब्दों से मौन छायाओं…See More


November 2015 – Page2– टटका खबर\nलौंडेबाजन आ मउगन के तरफदारी कइलन अरुण जेटली\nदेश के लाखों मउगन आ लौंडेबाजन के तरफदारी करत देश के वित्त मंत्री अरुण जेटली सुप्रीम कोर्ट से फैसला पर फेरु से नजर डाले के राय दिहलन। कहलन कि एह बारे में हाई कोर्ट वाला फैसला सही रहुवे। कहलन कि ऊ हमेशा से एकर तरफदारी करत आइल बाड़न आ मानतारें कि दैर सबेर एह फैसला\nराजगीर के पहाड़ियन पर रसरी राह\nकाल्हु शनिचर का दिने बिहार के मुख्यमंत्री नीतीश कुमार राजगीर के जिला मैदान में रंगारंग राजगीर महोत्सव के उद्घाटन करत कहलन कि राजगीर में अंतर्राष्ट्रीय स्टेडियम, स्पोर्ट्स काम्प्लेक्स आ एगो फिल्म सिटी बनावल जाई. विदेश से आवे वाला घुमन्तुअन ला एगो स्टेट गेस्ट हाउसो बनावे के सोचल जात बा. कहलन कि बिहार में पर्यटन के\nगोपालगंज में सड़क हादसा में दू जने के मौत\nगोपालगंज जिला के कुचायकोट बघउच रोड पर उचकागांव का नियरा शनिचर का सबेरे एगो बाइक के टक्कर जेसीबी से हो गइल जवना चलते बाइक सवार नवही के मौत ठांवे पर हो गइल. पीछे बइठल एगो छोट बच्चा बहुते घवाहिल हाल मरं कुचायकोट पीएचसी चहुँपावल गइल बाकिर ओकरो मौत इलाज का दौरान हो गइल. गाँव वालन\nलखनऊ जइसन साइकिल ट्रैक अब पटनो का बेली रोड पर\nबिहार सरकार पटना के बेली रोड पर ‘साइकिलिंग ट्रैक’ आ नगर निगम का भीतर के सगरी सड़कन पर फुटपाथ बनावे के योजना पर सोचत बिया. पटना के सुन्दर बनावहु के प्लान बा. लखनऊ के साइकिल ट्रैक सड़क का बीच में बा जबकि पटना के साइकिल ट्रैक सड़क का दुनू ओर बनावल जाई. अगर बेली रोड\nछपरा में होखे वाला बा 42वां जूनियर नेशनल वालीबाल प्रतियोगिता\nबहुते खुशी के बात बा कि बिहार में पहिलका बेर होखे जात वालीबाल के राष्ट्रीय स्तर के प्रतियोगिता के आयोजन सारण जिला में होखे जात बा. छपरा के लोग एह बात पर आपन माथ ऊंच क सकेला. छपरा के राजेंद्र स्टेडियम में 8 से 13 दिसंबर ले 42 वां जूनियर नेशनल वालीबाल प्रतियोगिता होखे जात\nजल्दिए कमेंट्री करत नजर अइहें वीरेन्द्र सहवाग\nबीसीसीआई टीम के धमाकेदार सलामी बल्लेबाज रहल वीरेंद्र सहवाग जल्दिए क्रिकेट कमंटेटर के रूप में सामने आवे वाला बाड़न. उमेद कइल जात बा कि अगर भारत-पाकिस्तान के बीच श्रीलंका में हो सकेवाला क्रिकेट सीरीज शुरू भइल त एकरे से उनकर शुरुआत हो जाव. उनुका के कमेंटेटर बनावे के प्रस्ताव टेन स्पोर्ट्स समेत अउरिओ चैनलन से\nकोइलवर बाजार में एगो ट्रैक्टर चालक के पीट पीट के मुआवल गइल\nभोजपुर जिला के कोइलवर बाजार में शनिचर का भोरे एगो महादलित टैक्टर चालक के पीट पीट के मुआ दीहल गइल आ बाद में ओकर लाश ट्रैक्टर से लाद के ओकरा घर का दरवाजा पर फेंक के भाग गइलें अपराधी. घटना के बाद खिसियाइल लोग ट्रैक्टर मालिक के बेटा के बंधक बना लिहलें आ ओकरा से\nबीएचयू में दू गो नया संस्थान आ एगो संकाय\nस्थापन के सौ साल मनावत बीएचयू में विज्ञान आ प्रबंधशास्त्र संकायन के संस्थान के दरजा मिल गइल बा आ पशुपालन संकाय नया खोलल गइल बा. काल्हु कुलपति प्रो॰ गिरीश चन्द्र त्रिपाठी एह बात के जानकारी खेल मनोविज्ञान कांफ्रेंस के उद्घाटन समारोह में दिहलन. कहलन कि अब बीएचयू में छह गो संस्थान हो जाई आ पशुपालन\nशशि शेखर चाहत बाड़न कि सरकार सोशल मीडिया पर अंकुसा लगावे\nदैनिक हिन्दुस्तान के संपादक शशि शेखर आजु अपना सम्पादकीय लेख में सरकार से आशा जतवले बाड़न कि सरकार सोशल मीडिया पर जल्दिए अंकुसा लगा दी. लिखले बाड़न कि इन्टरनेट के सुविधा का चलते अब बहुते आसानी से केहू पर करीखा पोतल जा सकेला. कई बेर त ई काम बाकायदा योजना बना के कइल जात बा\nसोनिया मनमोहन से चाय पर चर्चा कइलन पीएम मोदी\nशुक के साँझ पीएम मोदी जीएसटी बिल पर चर्चा करे ला पिछला सरकार में प्रधानमंत्री रहल मनमोहन सिंह आ कांग्रेस अध्यक्षा सोनिया गाँधी के चाय पर चरचा करे ला बोलवलन. एह चरचा का बादो कांग्रेस अपना जिद पर अड़ल बिया कि ओकर बात मान लीहल जाई तबे ऊ बिल के समर्थन करी. सरकार का तरफ\nपखवारा बाद बोलावल गइल दिवाली मिलन समारोह\nकाल्हु दिल्ली में भाजपा कार्यालय में दिवाली मिलन समारोह बोलावल गइल रहुवे आ पत्रकार बड़हन संख्या में एह कार्यक्रम में शामिल भइलें. बात बेबात मोदी के खिंचाई करे वाला मीडिया समूह एह मौका पर पीएम का संगे सेल्फी खिंचवावे ला धक्का मुक्की करत भीड़ लगा दिहलन. पत्रकारन के एह व्यवहार के कुछ पत्रकार आलोचना कइले\nमंत्री से अझुराए वाला आईपीएस अधिकारी के तबादला\nहरियाणा सरकार के स्वास्थ्य मंत्री अनिल विज से एगो महिला आईपीएस अधिकारी तब अझुरा गइली जब उनुका से पूछल गइल कि उनका जिला में गैरकानूनी शराब के धंधा काहे आ कइसे चलत बा. अधिकारी शिकायत करे वाला से पूछे लगली कि उनुका से कब शिकायत कइलन त शिकायत करे वाला के जवाब रहे कि थाना\nदेश दुनिया : काल्हु से आजु ले (मंगल 24/11)\nबालीवुड कलाकार आमिर खान के देश में रहल खतरनाक बतावे वाला टिप्पणी पर भाजपा उनकर आलोचना करत बिया त कांग्रेसी आ दोसर सेकूलर जमात आमिर के पीट थपथपावत बाड़ें. भाजपा के कहना बा कि विपक्ष देश के बदनाम करे में लागल बा जेहसे दुनिया में भारत के छवि खराब बन जाव. मध्यप्रदेश के रायपुर में\nदस लाख के इनामी आजमगढ़िया आतंकी मारल गइल\nइस्लामिक स्टेट में आतंकी बने जाए खातिर भारतो से करीब दू दर्जन नवही सीरिया भा इराक जा चुकल बाड़न आ ओहमें से नाहियो त छह जने के जान जा चुकल बा. इस्लामिक स्टेट वाले हिन्दुस्तानी आतंकियन के कुकुरो बराबर ना मानसु आ घटिया काम करे पर मजबूर कइल जाला एहनी के. आ कई बेर त\nथानाध्यक्ष के जान से मारे के धमकी दिहलन बड़हरा के राजद विधायक\nभोजपुर जिला के बड़हरा से राजद विधायक सरोज यादव सोमार का दिने चरपोखरी थानाध्यक्ष कुंवर गुप्ता के फोन पर धमकी दिहलन कि थाना में घुस के जान से मार दीहें उनुका के. एकरा बाद थानाध्यक्ष के बयान पर विधायक सरोज यादव का खिलाफ एफआइआर लिखावल गइल बा. बतावल जात बा कि एगो हत्या के मामला\nलालू हमरा के जबरदस्ती खींच के अँकवारी बान्ह लिहले रहले\nलालू प्रसाद से गर मिलल केजरीवाल के गर में अटक गइल बा. अपना गोल के लोग के समुझावे ला काल्हु केजरीवाल कहलन कि हम का करतीं, लालू हमरा के जबरदस्ती खींच के अँकवारी बान्ह लिहलें आ हमार हाथ ले के उठा लिहलन. एह बयान का बाद केजरीवाल के जम के खिंचाई होखत बा सोशल मीडिया


अमित राय/ सतेंदर चौहान नई दिल्ली, 17 November 2018\nहरियाणा के सीएम मनोहर लाल [फोटो-आजतक आर्काइव]\nमहिला विरोधी-खट्टर सरकार,\nकरे बेटियों का तिरस्कार!\nहरियाणा के CM खट्टर जी की निन्दनीय टिप्पणी-\n“रेप की अधिकतम घटनाएं उनके साथ होती हैं जो लड़कों के साथ उठती-बैठती व घूमती-फिरती हैं”\nबढ़ते रेप व गैंगरेप की घटनाओं का दोष महिलाओं के चरित्र पर मढ़ना बेहद शर्मनाक!\nमाफ़ी माँगे CM pic.twitter.com/7y0UZeZWVn


176990.27 करोड़ रुपिया के बिहार के बजट में शिक्षा, सड़क आ बिजली पर सभले अधिका खरचा – टटका खबर\nFeb 28, 2018 बजट, बिहार\nपटना 27 फरवरी(वार्ता). बिहार विधानसभा में मंगल का दिने विपक्ष के भारी शोरगुल आ हंगामा के बीच वित्त वर्ष 2018-19 खातिर पेश एक लाख 76 हजार 990 करोड़ रुपिया के बजट में 21 हजार 311 करोड़ रुपिया के राजस्व बचत के अनुमान का बावजूद सड़क, बिजली आ शिक्षा पर खूब खरचा करे के प्रस्ताव बा.\nविधानसभा में वित्त मंत्री सुशील कुमार मोदी वित्त वर्ष 2018-19 के 176990.27 करोड़ रुपिया के बजट पेश कइलन जवन पिछला बजट का मुकाबले 16904.58 करोड़ रुपिया बेसी बा. एह बजट में शिक्षा विभाग पर 32125.64 करोड़ रूपिया, सड़क निर्माण पर 17397.67 करोड़ आ बिजली पर 10257.66 करोड़ रूपिया खरचे के प्रावधान कइल गइल बा.\nबजट में अनुसूचित जाति-जनजाति,अल्पसंख्यक, पिछड़ा, अतिपिछड़ा आ समाज कल्याण से संबंधित विभागन पर 10188.54 करोड़ रूपिया खरचा के प्रस्ताव बा. एही तरह स्वास्थ्य विभाग ला बजट में 7793.81 करोड़ रूपिया के प्रावधान बा.\nउत्तर प्रदेश खेल देश-दुनिया बिहार राजनीति


MATKOR GEET || का लेबू ए फुआ माटी के कोड़ाई हो | MATKOR IN BHOJPURI CULTURE #MATKORGEET | YOUTUBE.COM/WATCH?V=IIGE1KKD63M #EDUCRATSWEB\nViewed 👁 248 times\nVideo content from youtube https://www.youtube.com/watch?v=iIgE1kKd63M\nVisit this website https://video.genyt.net/iIgE1kKd63M\nशिव गुरु का सबसे सुपरहिट गीत SHIV CHARCHA SONG/Shiv Charcha Bhajan || #shivcharcha #bhajan #shivguru Matkor Ke Geet || Matkor In Bhojpuri Culture || मटकोर गीत स्पेशल वायरल वीडियो 2020 Matkor Geet || का लेबू ए फुआ माटी के कोड़ाई हो | Matkor In Bhojpuri Culture #matkorgeet\n#मटकोर के गीत #Matkor_Geet_Bhojpuri #Matkor ke geet Raja Rai का BJP कला संस्कृति टीम के लिए गाया जबरदस्त बधाई गीत - कलाकार करेले मोदी जी के जय जयकार बैंड बाजा पर ननद भउजाई का सुपर डांस || Bhojpuri Dance || Desi Dance || Bhojpuri Lokgeet\nशुभ विवाह गीत - कवना बने रहलु ये कोईलर | 2020 का सबसे हिट विवाह गीत - #bhojpuri matkor geet बिहार के देसी गानों पर2लड़को ने लगाया विदेशी तड़का | Bhojpuri Folk Songs With Jazz-Classical Blend 2019 का दर्द भरा छठ गीत - छठी मईया देदS ऐगो ललना - #छठ VIDEO देखेके अपने आंसू नहीं रोक पाओगे\n#Matkor Geet || Matkor In Bhojpuri Culture || मटकोर गीत स्पेशल विडियो 2020 कौने वन बोलई माई के / मैथिली देवी भजन / गायिका बबीता रानी सपना चौधरी का desi dance #sapna Chaudhary\nPawan Singh का सबसे दर्दभरा माँ का विदाई गीत - Ankhiyan Se Lor - Bhojpuri Devi Bidai Geet 2019 Baba baba pukari le बाबा बाबा पुकारी ले Bhojpuri Shadi song सुपरहिट विवाह गीत Sharda sinha DANDIYA / डांडिया / मेरे मन में बसने वाला / कृष्ण भजन/ गायिका-अनुपमा दास\nMatkor Geet || Matkor In Bhojpuri Culture || मटकोर गीत स्पेशल वीडियो 2020 छठ पूजा की हार्दिक शुभकामनायें / संगीत साहिल / अनुपमा दास कांच ही बांस के बहंगिया बहंगी लचकत जाये -१ / छठ गीत / रजनी\nपनघटवा के गोरी !! गोपाल राय का पारंपरिक गाना !! Real bhojpuri folk song of Gopal rai !! सासू जी के झूमका / भोजपुरी झूमर / गायिका : बबिता रानी दशरथ के चारो ललनमा हे /मेथिली / उपनयन संस्कार गीत / गायिका - बबीता रानी\nFive Bhojpuri Traditional Songs । पांच गो विवाह के गीत । पारम्परिक गीत । लड़का पक्ष के गीत Matkor Geet || Matkor In Bhojpuri Culture || मटकोर गीत स्पेशल वीडियो 2020 पुछ्थीन व्याकुल गौरी / महाशिवरात्रि / शिव भजन / गायिका : बबीता रानी\nगोकुला में बाजे / मैथिलि / बधईया / BADHAIYA / गायिका - बबीता रानी #मटकोड़_के_गीत #Matkor_Geet_Bhojpuri #matkor ke geet || Bhojpuri traditional song Matkor Bhojpuri Folk Song (Sanskari Geet) | Angana Mein Roveli | भोजपुरी लोक गीत (संस्कारी गीत)\n2020 का सुपर हिट विवाह गीत || बाबा हो कवन बाबा धन रउवा बानी जी || VIVAH GEET SHARDA SINHA #Khesari Lal Yadav New Bol Bam Song 2020 - चड़लह बा सावन के सोमारी - 100% धूम मचाने वाला गाना 2020 का रंगी साड़ी गुलाबी चुनरिया / ठुमरी /नुपुर कलाश्रम की प्रस्तुति /गायिका - अनुपमा दास\nMatkor In Bhojpuri Culture || मटकोर गीत || #Bhojpuri #Matkor_Geet #Vivah_Geet फिर से पासवान जी का गाना - पासवान जी के बेटा हुर देले बा - Superhit Song 2019 - Manoj Bhojpuriya भौजी के देखिऔ विचार यो /मेथिली लोकगीत / गायिका - बाबीता रानी\nकारिख महाराज का विवाह कीर्तन भाग6/भोजपुरी गायक - प्रमोद व्यास काहे बंसुरिया बजौलै रे सुध बिसरौले..Lata_Shailendra_Chitragupt..a tribute Matkor Geet || Matkor In Bhojpuri Culture || मटकोर गीत स्पेशल वीडियो 2020\nNew Chhath Puja Song - Chhath Puja Bhakti Songs 2019 - छठ पूजा 2019 का वायरल विडियो Pawan Singh का भाई Ritik Singh || Choli Rangayi Naihar Me || SuperHit Holi song 2020 || बाझिनि पुकारे माई भर द ना गोदिया हमार || Chhath Puja Songs 2019 - छठ पूजा गीत ऑडियो Song 2019\nजन्म जन्म से बानी हम त भिखरिया- Chhath Puja Songs 2019 || Full Audio || 2019 का सबसे दर्दभरा छठ गीत कांवरिया जलवा चढ़ावे अइले / भोजपुरी कांवर गीत / अनुपमा दास चला बाबा के धाम /भोजपुरी कांवर भजन/ अनुपमा दास\nSearch | http://www.educratsweb.com/video.php?id=3353


बतकुच्चन – ४५ – Anjoria\nफरवरी 2, 2012 बतकुच्चन\nपिछला बेर पोजिटिव थिंकिंग के बात सामने आइल रहुवे से आजु ओहिजे से शुरू करत बानी. पोजिटिव थिंकिंग, माने कि सकारात्मक सोच, माने कि सकारथ सोच ओह सोच के कहल जाला जवन आदमी के मनोरथ पूरा करे, ओकर ईच्छा पूरा करे भा ओकर सोचल सगरी काम पूरा करे में सहायता करे. ठीक एकरा उलट होले निगेटिव थिंकिंग, माने कि नकारात्मक सोच, माने कि अकारथ सोच जवन बेकार के सोच होले, जवना से कवनो मकसद, कवनो कारथ पूरा ना होखत होखे. कहल जाला कि सोचावट में बहुते ताकत होले बाकिर ओकर सही इस्तेमाल हमनी का ना कर पाईं ले. सही सोच हमेशा सकारथ होखेला गलत सोच अकारथ बनि जाला. अब सकारथ आ सवारथ वाली सोच में मकसद एके लेखा होखला का बावजूद दुनु सोच में बहुते अन्तर होला. सवारथ वाला सोच बस आपन सोचेले आ ओकरा एहसे कवनो मतलब ना होखे कि एह दौरान दोसरा केहू के कतना नुकसान होखत बा. सकारथ सोच अपना फायदा के जरूर सोचेला बाकिर दोसरा के बिना नुकसान चहुँपवेले. मान लीं कि रउरा दउड़ में शामिल बानी आ बगल वाला दउड़ाक रउरा ले तेज दउड़त बा. अब एहीजा सवारथ वाली सोच सोची कि काहे ना ओकरा के लंघी मार दिहल जाव कि ऊ ढिमला जाव आ हम आगा निकल जाईं जबकि सकारथ सोच रउरा में स्फूर्ति आ उत्साह भरे के काम करी जवना से रउरा ओकरा से तेज दउड़ सकीं. अब इहो ना होखे कि हर तरह के सोच पूरा हो सकेला. कवनो सोच चाहे ऊ कतनो सकारथ सोच काहे ना होखो सही ना हो सके जब ओकर मकसद प्रकृति के नियम का बहरा होखे. जइसे कि केहु सोचे कि ओकरा लगे तीन भा चार गो हाथ हो जाव त ई कवनो सोचावट से ना हो सकी. हँ सकारथ सोच रउरा के एह लायक जरूर बना दी कि रउरा कई हाथ के काम अपना दूइये हाथ से कर सकीं. सकारथ सोचे उहे सकारथ होले जवना पर रउरो पूरा भरोसा होखे. अगर रउरा बेमन के, बिना भरोसा के कुछ सोचल चाहत बानी त सोचीं ओकरा के जागते में सपना देखला से बेसी मानल भूल होखी. अब सकारथ अकारथ आ सवारथ से मिलते जुलत शब्द होला महारत. हर आदमी कवनो ना कवनो गुण में महारत हासिल कर सकेला आ ओह महारत के सही इस्तेमाल से आपन सगरी मनोरथ अपना सकारथ सोच से पूरा कर सकेला. अब एह पूरा पर इयाद आइल कि एगो पुरावल होला, एगो पुरईन, हवा कबो पुरुवा बहेले त कबो पछुआ, आ कोर्ट कचहरी पंचायत में अकसरहा पुरवा साखी के जरूरत पड़ेला. अब एकरा के रसरी लेखा पूरत जाईं जतना मन करें आ तबे सही बतकुच्चन होई. बाकिर अब आजु ना अगिला बेर !


सत्यमेव जयते के अदालत से हरी झंडी मिल गइल – Anjoria\nसत्यमेव जयते के अदालत से हरी झंडी मिल गइल\nOn: November 16, 2010\nभोजपुरी के बहुचर्चित फिल्म “सत्यमेव जयते” का प्रदर्शन के बाधा अब दूर हो गइल बा. मुंबई के एगो अदालत तीन महीने तक चलल लमहर न्यायिक प्रक्रिया का बाद फिल्म के टायटल का खिलाफ दायर एगो याचिका के खारिज करत फिल्म के प्रदर्शन के इजाजत दे दिहले बा.\nबतावे लायक बा कि रमा देवी प्रोडक्शन का बैनर तले निर्माता अनिल सिंह आ निर्देशक बबलू सोनी के फिल्म “सत्यमेव जयते” पिछला नौ जुलाई के बिहार में रिलीज़ भइल रहुवे. फिल्म के सगरी ज़रूरी प्रमाण पत्र हासिल रहे. अगिला देने एगो फिल्म निर्माता “सत्यमेव जयते” के टायटल पर दावा करत अदालत में याचिका दायर कर दिहले. याचिका पर सुनवाई पूरा होखे तक अदालत फिल्म के प्रदर्शन पर रोक लगा दिहलिस. एह चलते “सत्यमेव जयते” के सिनेमाघरन से हटावे के पड़ल रहुवे आ एह अदालती कार्यवाही से फिल्म के निर्माता को ढेरे नुकसान भइल रहे.\nपूरा सुनवाई का बाद न्यायालय “सत्यमेव जयते” के राहत देत फिल्म के प्रदर्शन के अनुमति दे दिहले बिया. अदालत के एह निर्णय पर प्रतिक्रिया व्यक्त करत निर्देशक बबलू सोनी कहले कि सत्य परेशान भले हो जाव, पराजित ना होला…\n(स्रोत – उदय भगत)\nPrevious Post: Court allows release of Satymev Jayate\nNext Post: Dhurandhar launched


माई अब जोखाए लगली – Anjoria\nSep 22, 2016 रश्मि प्रियदर्शिनी\nअँगना-दुअरा एक कs देवेले\nमाई के गोड़िया में\nदुअरा के बंगली से\nअँगना के रसोई तक\nपरिकरम करे जवन धरती आकास\nएक दिन उहे गोड़वा\nमाई के उमरिया\nदवाई खूब भइल गाँव में\nबाकिर फायदा ना बुझाइल\nछोटकू सहर में रहलन\nउनका हिस्सा में\nमाई के इलाज आइल\nडाक्टर बी पी आ वजन देखलन\nछोटकुओ याद रखलन\nकौ किलो के आइल बाड़ी\nसहरी इलाज के, फायदा बुझाइल\nमाई फेरु जोखाइल\nसमाचार पहुँचल सगरो\nमाई बढ़ गइल, चार किलो\nछोटकू खबर कइलन\nमाई में हमार लागल बा\nगाँवे पहुँचला पर\nजेतना भेजले रहनी\nओतने बिया माई\nकइसन चार किलो ?\nदुअरा से बाबूजी कहनी\nमाइयो जोखाये लगली\n(रश्मि प्रियदर्शिनी माने भोजपुरी कविता में एगो युवा हस्ताक्षर. साहित्य से पत्रकारिता आ अभिनय तक सक्रिय पहचान. फिलहाल दिल्ली में. प्रस्तुत बा आम आदमी के मन के झकझोरेवाला इहाँके एगो समकालीन कविता.- संपादक)\nबहल गाँव बिलाइल खेती\n3 thought on “माई अब जोखाए लगली”\nराज कुमार अनुरागी says:\nजबरदस्त आ दिल के झकझोर देवे वाला कविता , रश्मि जी के बहुत बहुत बधाई .\nUday narayan singh says:\nमाने के पडी कविता के वजन के।सहज शब्दन आ भाव ले के भी कविता आपन कथ्य के बहाने सामाजिक विद्रूपता आ वर्तमान अवस्था पर अच्छा चोट करतिया।बधाई रश्मि जी -छोट कविता से बडहन बात कहे के राउर कला के नमन।\nबहुत नीमन कविता। गजब। आज परिवारो में प्रेम पर अहं भाव हावी होत जा रहल बा। ई चिंता एतना कोमल रूप में। वाह!\nदिल के छू गइल।


बरसात की उबेरी में भी कादो - Khabar Lahariya (खबर लहरिया)\nखबर लहरिया ताजा खबरें बरसात की उबेरी में भी कादो\nचापाकल पर जमा पानी\nजिला शिवहर, प्रखण्ड तरियानी, गांव सलेमपुर, वार्ड नम्बर छौ। इहां पुरे गांव में नाली न हई। जई कारण सड़क से लेके लोग के दूरा पर पानी लगल हई।\nइहां के गंगा देवी, रूपा देवी, श्रवण कुमार कहलथिन कि इहां त रोड पर पानी बहई छई। जब सुख-रूख रहई छई त लोग के दूरा दरवाजा पर पानी लबल रहई छई। पानी में सोच सकई छी कि केतना पानी तहई छई? सड़क पर लोग के घुट्ठी भर पानी हेल के जाय परई छई। जब 2010 में इहां के सड़क बनल तब हम सब रोक लगयले रही की पहिले रोड भरावे, नाला बनावे तब रोड बनावे देब। लेकिन न रोड भरायल न नाली बनल। खाली पी.सी.सी. बना देलक। इ सड़क कोन काम के जब सड़क के उपर पानी रहई छई। मुखिया नाजो खातून के पति अमिन अंसारी कहलथिन कि हम कार्ययोजना में डालले छी।\nप्रखण्ड विकास पदाधिकारी विनय कुमार सरस कहलथिन कि नाली बनावे के लेल मुखिया अगर आम सभा में कार्ययोजना में डालले होईथिन तब चतुर्थ वित्त आयोग योजना के तहत हर पंचायत में रूपईया गेल हई उ बनवा सकई छथिन।


बाबा दरिया दास : एगो परिचय | जोगीरा\nHome भोजपुरी के लाल बाबा दरिया दास : एगो परिचय\nबाबा दरिया दास के बारे में\nबाबा दरिया दास के व्यक्तित्व आ कृतित्व\nदरिया सागर” के कुछ विशेष साखी, चौपाई, देखल जाव\nपरनाम ! स्वागत बा राउर जोगीरा डॉट कॉम प, आज रउवा के सामने बा बाबा दरिया दास जी के परिचय। बाबा दरिया दास जी के बारे हमनी के बता रहल बानी निर्भय नीर जी। निर्भय जी बाबा दरिया दास जी के बारे मे जानकारी इक्कठा क के हमनी के सामने रख रहल बानी। रउवा सब से निहोरा बा कि पढ़ला के बाद आपन राय जरूर दीं आ रउवा निर्भय नीर जी के दिहल जानकारी अच्छा लागल त आगे शेयर जरूर करी।\nजन्म – संवत १७३१ वि०\nपिता के नांव – पीरन साह ( पहिला नाम-पृथु साह ) जन्मस्थान – धरकंधा जिला आरा, बिहार\nजाति – राजपुत ( धर्म बदलल तऽ मुसलमान )\nभेस – गिरहस्थ विरक\nभाषा- भोजपुरी, फारसी, आ अपभ्रंश हिन्दी।\nमृत्यु – भादो वदी ४, ( १८३७ वि०)\nदरिया दास के पुरखा पुरनिया लोग उज्जैन के छतरी (राजपुत) रहे। ऊ लोग उज्जैन से जाके बिहार सूबा में बसि गइल। जगदीशपुर जिला शाहाबाद में ई लोग रहत रहे आ ओनिए वोह लोग के राज रहे। महा महोपाध्याय पंडित सुधाकर दूबे के सोध के मोताबिक दरिया साहब के बाप पृथुदास, एगो दरजिन के लइकी से बिआह कइले रहन, आ वोहि बख्तऽ पृथुदास के नांव बदल के पीरन साह हो गइल। ऊ दरजिन औरंगजेब बादशाह के बेगम के आपन खास दरजिन रहे।\nआपन नाया ससुरार में पीरन साह धरकंधा में जा के बसि गइलें। उहवे ननिहाल में दरिया साहब के जनम भइल। दरिया साहब के बिआह नव बरिस के उमिर में भइल रहे। उनकर औरत के नांव राममती रहे। बाकिर पंद्रह बरिस के उमिर में दरिया दास के मन संसार से उचट गइल आ ऊ अपना औरत के छोड़ के बैरागी हो गइलन आ फेरू गिरहस्ती में नाहिए अझुरइलें।\nसाधना करते-करते बीस बरिस के उमिर में दरिया साहब का पूरा गेयान आ भगति के प्रकाश हो गइल। तीस बरिस के उमिर में ऊ तख्त पर बइठ गइलन। तब ऊ लोग के साथे सत्संग करे लगलें आ सूतल मनई के जगावे आ चेतावे लगलें। दरिया साहब जहाँ-तहाँ घूमि-घूमि, लोग के अब सतपुरूष के भेद बतावे लगलें। कबीर दास लेखा दरिया साहब भी अवतार, मूरति-पूजा, तीरथ-यात्रा, जात-पात बगैरह के खंडन करे लगलें। कबीर दास जी के मत आ तत्त्व के छाप इनकरा ऊपर खूब पड़ल रहे। एहि से कुछ लोग इनकारा के कबीरदास जी के अवतार कहे लगलन।\nबाबा दरिया दास : एगो परिचय | निर्भय नीर जी\nदरिया पंथ के पाँच गो गद्दी बाटे। मसहूर गद्दी धरकंधा गांव में बा। धरकंधा गांव डुमराव (शाहाबाद) से करीब १४ मील के दूरी पर बसल बा। दरिया साहब के ३६ चेलन में मुख्य चेला दलदास जी रहन। दरिया पंथी लोग के ढेरे रिवाज मुसलमान लोग से मिलते-जुलते होला।प्रार्थना ई लोग खड़ा होके आ झूक के करेला। जवन के ऊ लोग “कोरनिश” कहेला आ बंदना के “सिरदा” माने “सिजदा” कहेलन। एह लोग के असली मंतर के नांव “बेवाहा” हऽ। हर साधु के लगे एगो माटी के हुक्का होला। जवन हुक्का के ऊ लोग “रखना” कहेला आ पानी पिए के बरतन के “भरुका” कहेला ।\nदरिया साहब के बनावल २० किताबन के पता चलल बा, बाकिर सब के अबहीं जानकारी पुरहर मात्रा में नइखे मिलल। एह सभन में “दरिया सागर” आ “ज्ञान दीपक” के विशेष रूप से जानकारी प्रकाश में आइल बा। डा० धर्मेंद्र ब्रह्मचारी शास्त्री के शोध में जवना-जवना किताबन के पता चलल, ऊ नीचे लिखल बा।\n(१)दरिया सागर (२) विवेक सागर (३) ज्ञानदीपक (४) ब्रह्मविवेक (५) अमरसार (६) निर्भय ज्ञान (७) सहश्रानी (८) ज्ञानमाला (९) दरियानामा (१०) अग्रज्ञान (११) ब्रह्मचैतन्य (१२) ज्ञानमूल (१३) कालचरित्र (१४) यज्ञ समाधि (१५) ज्ञानस्वरोदय (१६) बीजक (१७) भक्तिहेतु (१८) ज्ञानरतन (१९) मूर्तिउखाड़ (२०) प्रेममूल।\nदरिया साहब के पद में ज्ञान के साफ-साफ झलक पावल जाला। “सत पुरुष के रहस्य के वर्णन खूबे इनकर सजीव भइल बा। विनय आ विरह के छंदन में गहीर भाव के वर्णन बड़ा कोमल भाषा हिन्दी आ भोजपुरी में भइल बा। दरिया साहब के छंदन के कुछ बानगी देखले जाव…………….\nअबकी के बार बकसऽ मोरे साहब।\nतुम लायक सब जोग, हे।।\nगून बकसि हौ सब भ्रम नसिहौं।\nराखिहौ आपन पास,हे।।\nअछै विरछि त्रिवेणी लै बैठे हो।\nतहवां धूप न छांह हे।।\nचांद न सुरज दिवस नहिं तहवां।\nनहिं निसु होत विहार, हे।।\nअमृत फल मुख चाखन दैहौं।\nसेज सुगंध सुहाय,हे।।\nजुग जुग अचल अमर पद दैहौ।\nइतना अरज हमार, हे।।\nभाव सागर दुःख दारून मिटिहैं।\nछुटि जैहौं कुल परिवार,हे।।\nकह दरिया यह मंगल मूल।\nअनूप फुलैला जहाँ फ़ूल,हे।।\nप्रेम धगा यह टूटता ना,\nगर टूटि कंठी फिर बांधना क्या ?\nयह तत्त तिलक सतनाम छापा करू,\nऔर विविध है साधना क्या ?\nग्यान का दंड न डगमगै कर,\nदंड़ लिए काहू मारना क्या ?\nयह झूलना दरिया साहिब कहा,\nसतनाम सही बहु पेखना क्या ?\nतीनि लोक के ऊपरे,\nअभय लोक विस्तार।\nसत्त सुकृत परवाना पावै,\nपहुंचै जाय करार।।१।।\nजोतिहि ब्रह्म विस्नु हहिं,\nसंकर योगी ध्यान।\nसत्त पुरुष छपलोक महँ,\nताको सकल जहान।।२।।\nसोभा अगम अपार,\nहँसवंस सुख पावहीं।\nकोइ ग्यानी करै विचार,\nप्रेम तत्तु जा उर बसै।।३।।\nसुमिरन माला भेख नहिं,\nनहिं मसि को अंक।\nसत सुकृत दृढ़ लाइकै,\nतब तोरै गढ़ बंक।।१।।\nब्रह्मन वो संन्यासी,\nसब सौं कहा बुझाय।\nजो जन शब्द ही मानि है,\nसइ संत ठहराय।।२।।\nदरिया भव जल अगम अति,\nसत गुरु करहु जहाज।\nतेहि पर हँस चढाइ कै,\nजाई करहू सुख राज।।१।।\nकोठा महल अटरिया,\nसुनेउ श्रवन वहु राग।\nसतगुरु सबद चीन्हे बिना,\nज्यों पछिन महं कांग्रेस।।२।।\nजो सत् शब्द बिचारे कोई।\nअभय लोक सीधारे सोई।।\nकहन सुनन किमिकरि वनि आवे।\nसत्तनाम निजु परचै पावै।।\nलीजै निरखि भेद निजु सारा।\nसमझि परै तब उतरै पारा।।\nकंचन डाहै पावक जाई।\nऐसे तन कै डाहहु भाई।।\nजो हीरा घन सहै घनेरा।\nहोई हिं खर बहुरि न केरा।।\nगहै मूल तब निर्मल वानी।\nदरिया दिल बीच सुरति समानी।।\nपारस शब्द कहा समुझाई।\nसत्तगुरु मिलै त देहि दिखाई।।\nसत्तगुरू सोई जो सत्त चलावे।\nहँस बोधि छपलोक पढावै।।\nघर-घर ज्ञान कधै विस्तारा।\nसो नहिं पहुंचै लोक हमारा।।\nआगम देव पुजहुं तुम भाई।\nका जग पाति तोरहु जाई।।\nपाति तोरि निर्गुन नहिं पाई।\nआतम जीव घात इन्ह लाई।।\nहिन्दू तुरुक एकै जाना।\nजो यह मानै सब्द निसाना।।\nसाहब का एह सब जिव अहई। बुझि बिचार ज्ञान निजु कहहिं।। अन-पानी सब एकै होई।\nहिन्दू तुरुक पूजा नहिं कोई।।\nहिन्दू तुरुक इनि दुनो भुलाना।\nदुनो वादि ही वादि विलाना।।\nवो हिरनी वो गाइहिं खाई।\nलोहू एक दूजा नहिं भाई।।\nदूजा दुविधा जेहि नहिं होई।\nभगत सुनाम कहावै सोई।।\nब्राह्मन हो जो ब्रह्महिं चीन्हा।\nध्यान लगाय रहै लवलीना।।\nक्रोध मोह तृस्ना नहिं होई।\nपंडित नाम सदा सोई।।\nधनि ओह पंडित धनि ओई ग्यानी।\nसंत धन्न जिन्ह पद पहिचानी।।\nधनि ओइ जोगी जुगुता मुकुता।\nपाप पुन्न कबहीं नहिं भुगुता।।\nधनि ओइ सीख जो करै विचारा।\nधनि सत्तगुरू जो खेवनहारा।।\nधनि ओइ नारि पिया संगि राती।\nसोइ सोहागिनि कुल नहिं जाती।।\nधन सब गाढ़ गहिर जो गाड़े।\nछूटेउ माल जहां लगि भाड़े।।\nभवन भया बन बाहर डेरा।\nरोवहिं सब मिलि आंगन घेरा।।\nखाट उठाई कांध करि लीन्हा।\nबाहर जाइ अगिनि जो दिन्हा।।\nजरि गई खलरी भसम उड़ाना।\nसोचि चारि दिन कीन्हे उ ग्याना।।\nफिरि धंधे लपटानी प्रानी।\nविसारि गया ओइ नाम निसानी।।\nखरचहु खाहु दया करु प्रानी।\nऐसे बुड़े बहुत अभिमानी।।\nसत्तगुरू सब्द सांच एह मानी।\nकह दरिया करु भगति बखानी।।\nभूलि भरम एह मूल गंवावै।\nऐसन जनम कहां फिरि पावै।।\nबाबा दरिया दास\nपिछला लेखबुढ़ऊ के बियाह | भोजपुरी कहानी | संजीव कुमार सिंह\nअगिला लेखमाई के ममता आ आशीष ह भोजपुरी! : पप्पू मिश्र ‘पुष्प’


खबर भोजपुरी में (बुध, 28 जनवरी 2015) – टटका खबर\n(मंगल, 27 जनवरी के खबर)\nआकाशवाणी से ‘मन के बात’ बतियावत बराक ओबामा आ नरेन्द्र मोदी.\nअमेरिका के राष्‍ट्रपति बराक ओबामा के कहना बा कि उनकर देश भारत के बेहतरीन भागीदार हो सकेला. तीन दिन के दौरा पूरा कइला से पहिले दिल्ली के सिरिफोर्ट में नवहियन के संबोधित करत कहलन कि अमेरिका एह बात के समर्थन करत बा कि सुरक्षा परिषद में भारत के स्थायी सदस्यता मिले के चाहीं.\nआकाशवाणी से अपना ‘मन के बात’ बतियावत प्रधानमंत्री मोदी कहलन कि लोग आपन सामाजिक आ सांस्‍कृतिक कर्तव्‍य अउर मानवीय जिम्‍मेदारी के रूप में बेटी बचावसु, बेटी पढ़ावसु. एह कार्यक्रम में पीएम का साथही शामिल भइले अमेरिका के राष्ट्रपति बराक ओबामा आ ऊहो लईकियन के घटत संख्या पर चिन्गता जतवले.\nजम्‍मू कश्‍मीर के पुलवामा में सुरक्षा बल आ आतंकवादियन का बीच जबरदस्‍त गोलीबारी में सेना के एगो कर्नल समेत दू गो सुरक्षाकर्मी शहीद हो गइले. जवाबी कार्रवाईमें दू गो हिजबुल मुजाहिद्दीननो के मार गिरावल गइल.\nअपना के अवसरवादी बतावे वाला पोस्टर दिल्ली के आटोरिक्शन पर लगवला से नाराज भाजपा नेता किरण बेदी आआपा गोल के नेता अरविन्द केजरीवाल के कानूनी नोटिस भेजले बाड़ी. ओने बदतमीज केजरीवाल चुनाव आयोग के धिरवला का बावजूद लोग के दोसरा पार्टियन से घूस लेबे ला उकसावत बाड़न. लागत बा कि ऊ चाहत बाड़न कि आयोग कवनो कार्रवाई कर देव जेहसे कि ऊ अपना के शहीद बतावत लोग के सहानुभूति ले लेसु.\nश्रीलंका सरकार महिन्द्रा राजपक्षे के शासनकाल के साठ गो मंत्रियन, सांसदन आ नौकरशाहन का खिलाफ भठियरपन के जांच शुरु करवा दिहले बिया.\nमंगल का दिने लगातार आठवाँ दिने शेयर बाजार में तेजी के रुख बनल रहल आ सेंसेक्‍स 292 अंक बढके अउर निफ्टी 75 अंक बढके बंद भइली स. रुपिया में डालर का मुकाबले महज एक पइसा के तेजी रहल.\nमहान कार्टूनिस्ट आर. के. लक्ष्मण के अंतिम संस्कार आजु दुपहरिया में राजकीय सम्‍मान का साथे वैकुंठ शवदाह गृह में कर दिहल गइल. महाराष्‍ट्र के मुख्‍यमंत्री देवेन्‍द्र फडणवीस अंतिम संस्‍कार में शामिल भइलन आ कहलन कि आर के लक्ष्‍मण का सम्‍मान में राज्‍य सरकार एगो स्‍मारक बनवाई.\nस्‍पेन के राफेल नडाल ऑस्‍ट्रेलियाई ओपन टेनिस टूर्नामेंट का पुरुष सिंगल्‍स क्वार्टर फाइनल में चेक गणराज्‍य के टॉमस बर्डिच का हाथे हार के बाहर हो गइलन. महिला सिंगल्स में रुस के मारिया शारापोवा कनाडा के यूजि‍नी बुशार्ड के हरा के सेमीफाइनल में चहुँप गइली.\nबिहार के राज्यपाल केशरीनाथ त्रिपाठी राज्य के बिगड़त कानून व्यवस्था पर राज्य सरकार से रिपोर्ट मंगवले बाड़न. आ मुख्यमंत्री से कहले बाड़न कि कानून व्यवस्था पर ऊ खुदे नजर राखस.\nकेंद्र सरकार अगिला तीन बरीस में पटना समेत देश के पचीस गो शहरन में मुफ्त वाईफाई सेवा देबे के इंतजाम करी. एह सेवा के नियत समय खातिर बिना कुछ दिहले आ बाद में शुल्क दे के इस्तेमाल कइल जा सकी.\nऔरंगाबाद में सूर्य महोत्सव के समापन पर बोलत पंचायती राज मंत्री डॉक्टर विनोद प्रसाद यादव कहलन कि ऐतिहासिक आ धार्मिक स्थल देव में पर्यटकन ला सुविधा बढ़ावे के इंतजाम कइल जाई.\nपश्चिमी चंपारण के नरकटियागंज से अपहृत विकास कृष्ण के किडनैप करे वाला अपराधियन – संतोष चौधरी आ दीपक वर्णवाल – के बेतिया पुलिस गिरफ्तार क लिहले बिया.


धोखा खा के धोखा बनावे जा रहल बाड़न अमर सिंह – Anjoria\nमई 7, 2010 अमर सिंह, मनोज तिवारी\nसमाजवादी पार्टी में चौदह साल रह के निमन बाउर अनुबव ले चुकल अमर सिंह अब अपना साथे भइल धोखा पर एगो फिल्म बनावे जा रहल बाड़न जवना के नामो रही धोखा. फिल्म में नायक रहीहें भोजपुरी सिनेमा के मेगा स्टार मनोज तिवारी आ नायिका बनिहन सांसद जयाप्रदा.\nफिल्म निर्माण का बारे में एलान अमर सिंह अपना ब्लॉग पर कइले बाड़े आ लिखले बाड़े कि मुख्य किरदार मनोज तिवारी आ जयाप्रदा के सँउपल जाई. मनोज तिवारी के निजी प्रवक्ता शशिकान्त सिंह का मुताबिक एह फिल्म में अमर सिंह अपना राजनैतिक आ निजी दुश्मननो के किरदार शामिल करीहें. अइसने एगो किरदार के नाम रही चालू प्रसाद.\nफिल्म का बारे में बतियावत मनोज तिवारी कहलें कि एक बेर जब अमर सिंह जी एह फिल्म के प्रस्ताव दिहलन त ऊ ना ना कह सकलन. मनोज तिवारी कहलें कि फिल्म कमाल के फिल्म होखी आ अमर सिंह जी के भोजपुरी फिल्म निर्माण में आइल भोजपुरी सिनेमा खातिर गौरव के बात होखी.\nबतावल जा रहल बा कि एह फिल्म में कई गो दोसरो सितारा लिहल जइहें आ फिल्म जल्दिये सेट पर जाई.


'भाई जी' का संगे सी.पी. भट्टो हिट हो गइलें – Anjoria\nहाल ही में मुंबई में रिलीज फिल्म “भाई जी” के सिनेप्रेमी सुपर हिट बना दिहलें बाड़ें आ एकरा दर्शकन के भरपूर प्यार मिलत बा, साथ ही हास्य अभिनेता सी. पी. भट्ट के अभिनयो के तारीफ होखत बा, एह प्रशंसा से सी.पी. भट्ट बहुते उत्साहित बाड़ें. वइसे सीपी पर एगो जुमला सटीक बइठत बा है. ‘सी.पी.भट्ट फिट त फिलिम भइल हिट’ काहे कि अबले जतना फिलिमन में सीपी भट्ट अभिनय कइले बाड़न करीब करीब सगरी सुपर-डुपर हिट भइल बाड़ी सँ.\nभाई जी का बाद अब हैदर काज़मी के बहुचर्चित फिल्म “कालिया” समेत करीब एक दर्जन फिलिम एह साल रिलीज होखे वाली बाड़ी सँ जवना में सी.पी.भट्ट हास्य अभिनेता बाड़ें.


टटको में टटका खबर : 22 अक्टूबर 2014, बुध – Anjoria\nOct 23, 2014 Breaking News in Bhojpuri, आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, टटको में टटका, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\nकेंद्रीय स्‍वास्‍थ्‍य आ परिवार कल्‍याण मंत्री डॉ.हर्षवर्धन 22 अक्‍टूबर, 2014 का दिने नई दिल्‍ली में मॉलदीव के रक्षा आ राष्‍ट्रीय सुरक्षा मंत्री मोहम्‍मद नाजिम संगे.\nकनाडा के राजधानी ओट्टावा में आजु संसद का नियरा भइल गोलीबारी में एगो सैनिक घवाहिल हो गइल. ओह बेरा कनाडा के प्रधानमंत्री स्टीफन हार्पर संसद में मौजूद रहले.\nसरदार वल्लभ भाई पटेल के जयंती 31 अक्टूबर के केन्द्र सरकार राष्ट्रीय एकता दिवस का रूप में मनाई.\nवित्त मंत्री अरूण जेटली आजु फेर इशारे इशारा में एगो टीवी चैनल से कह दिहलन कि विदेश में कालाधन रखे वालन में पिछला सरकार के एगो मंत्रियो के नाम शामिल बा. कांग्रेस के कहना बा कि जेटली ओकरा के ब्लैकमेल मत करसु. जवन बतावे के बा पूरा बता देस.\nगोपालगंज जिला के बरौली थाना के पेटबिरौचा गांव में आजु जमीन का झगड़ा में एगो आदमी के गोली मार के हत्या क दिहल गइल.\nकाल्हु दिवाली का दिने प्रधानमंत्री नरेंद्र मोदी जम्मू कश्मीर के बाढ़ पीड़ितन का संगे बितइहें. काल्हु श्रीनगर में उनकर अनेके कार्यक्रम बा. ओने कांग्रेस के कहना बा कि एह मौका के इस्तेमाल वोट बनावे खातिर मत करसु मोदी.\nविदेशी बाजारन के मजबूत रूझान आ घरेलू लिवाली का बल पर मुंबई शेयर बाजार के सेंसेक्स लगातार चउथको दिने चढ़ के बंद भइल.\nभदोही के एगो कालीन कारखाना में छापा मार के दू दर्जन बंधुआ बाल मजदूरन के आजाद करावल गइल.\nआजु बुध का दिने सारधा घोटाला मामला में सीबीआई पहिलका चार्ज शीट दाखिल कर दिहलसि. एहमें सुदीप्त सेन, देबजानी मुखर्जी आ तृणमूल कांग्रेस के निलंबित सांसद कुणाल घोष के नामजद कइल गइल बा.\nअखिलेश सिंह यादव के चाचा आ सपा के महासचिव रामगोपाल यादव सकरलन कि अधिकारियन के काम करे का तरीका का चलते यूपी के कानून-व्यवस्था खराब हो गइल बा.\nभाजपा से संबंध फेरू बहाल करे खातिर आ महाराष्ट्र के नयकी सरकार में शामिल होखे के संभावना टटोले ला दिल्ली गइल शिवसेना के नेता सुभाष देसाई आ अनिल देसाई वापिस लवटि अइले काहे कि ओहिजा भाजपा के नेता लोग से भेंट ना हो पावल.\nकोयला ब्लॉक के ई-नीलामी करे के सरकार के फैसले के आलोचना करत मार्क्‍सवादी कम्युनिस्ट पार्टी कहलसि कि सरकारी कंपनी कोल इंडिया के देश के सगरी खान के जिम्मा दे देबे के चाही.\nसीबीआई आजु रेलवे बोर्ड के एगो सीनियर अधिकारी के गिरफ्तार क लिहलसि. एह अधिकारी पर आरोप बा कि ऊ पर्यटन खातिर विशेष रेलगाड़ियन के चलावे आ रेलगाड़ियन में अतिरिक्त डिब्बा जोड़े ला मुंबई के एगो टूर-ऑपरेटर से रिश्वत लिहलसि.\nभारत फेरू दोहरवलसि कि परमाणु हथियार के पहिला इस्तेमाल ना करी ना ही कबो परमाणु हथियार ना राखे वाला देश पर परमाणु हमला करी बाकिर कवनो हाल में परमाणु अप्रसार संधि पर हस्ताक्षरो ना करी.\nगोरखपुर के सहजनवा टीसन का लगे पटाखा के गैरकानूनी दुकान में आग लगला का चलते नाहियो त 27 गो दुकान जर के राख हो गइली स. गनीमत बा कि केहु के जान ना गइल.\nगोण्डा जिला के तरबगंज इलाका में काल्हु रात बिजली के तार टूट के गिरला का चलते एगो लड़िका के करंट लगला से मौत हो गइल.\nअंतर्राष्ट्रीय मुक्केबाजी संघ भारत के महिला मुक्केबाज सरिता देवी आ उनका प्रशिक्षक गुरबख्श सिंह संधू, ब्लास इग्लेसियस फर्नाडीज आ सागर मल धयाल पर अस्थायी प्रतिबंध लगवलसि. इंचियोन एशियाई खेल का दौरान बेइमानी के विरोध करत सरिता देवी पदक लेबे से मना क दिहले रही.\nपिछला हप्ता रुस से खरीदाइल सुखोई -30 लड़ाकू विमान के पुणे का लगे गिरला का बाद से वायुसेना एहनी के उड़ावे पर फिलहाल रोक लगा दिहेल बिया.\nसिवान जिला के हसनपुर प्रखंड के एगो गाँव में काल्हु मंगल के देर रात एगो घर में डकैती डाल के भागत एगो डकैत के गाँव वाले ध लिहले आ पीट पीट के हालत खराब क दिहले. आजु बुध का दिने अस्पताल में ओकर मौत हो गइल.\nउत्तर प्रदेश में विरासत के झगड़ा में मिर्जापुर से अपना दल के सांसद अनुप्रिया पटेल आ उनकर बड़ बहिन पल्लवी पटेल एक दोसरा से अझूरा गइल बा लोग.\nगोपालगंज जिला के थावे इलाका के पिठौरी गांव में आज घरौंदा बनावे खातिर माटी खोनत दू गो बच्ची माटी में दबा के मर गइली सँ.\nरोहतास जिला के दरिगांव थाना के बेलहर गांव में आजु जमीन के झगड़ा ले के बड़ भाई गड़ाँसी से अपना छोट भाई के हत्या कर दिहलसि.


झारखंड में छह गो नया मंत्री – टटका खबर\nझारखंड में छह गो नया मंत्री\nआजु अतवार का दिने राँची के राजभवन में छह गो नया मंत्रियन के पद आ गोपनियता के किरिया धरावल गइल. एकरा साथही झारखंड के हेमंत सोरेन सरकार में नौ गो मंत्री हो गइले. आजु जवना लोग के किरिया धरावल गइल ओहमें झामुमो के चम्पाई सोरेन, सिमोनमरांडी, हाजी हुसैन अंसारी, जय प्रकाश भाई पटेल, रालोद के सुरेश पासवान आ कांग्रेस के गीताश्री ओराँव शामिल बाड़ी.\nTags: झारखंड, मंत्री पद के किरिया\nसरयू राय अब बिहारो राजनीति में फच्चर फँसइहें


सिसवन – टटका खबर\nसारण जिला के मोटरसाइकिल चोर पकड़इले सँ\nसारण जिला मेंं मोटरसाइकिल लूट आ चोरी के अनेके घटना का बाद बनावल गइल स्पेशल टीम बियफे का रात में कइ जगहा छापा मार के पाॅच गो बदमाशन के गिरफ्तार क लिहलसि. एकनी का लगे से कुछ मोटरसाइकिल बरामदो भइल बा. पकड़ाइल बदमाशन में गिरोह के सरगना जलालपुर के पवन कुमार सिंह, सिसवन थाना के\nसिसवन का मोड़वन में डकैती पड़ल\nसिवान जिला के सिसवन इलाका के मोड़वन गांव में सोमार के रात रामदास महतो के घरे भयंकर डकैती पड़ गइल आ डकैत डेढ़ लाख रुपिया के संपति लूट ले गइलें. डकैती के विरोध कइला पर एगो लड़िका पारस महतो के छूरा घोंप के घवाहिल कर दिहले सँ.\nसिसवन सिवान रोड के डबलियावल जाई\nसिवान सिसवन स्टेट हाइवे के दू लेन करे के काम जल्दिए शुरू होखे वाला बा. एह पर १६८ करोड़ के खरचा आई जवना खातिर एशियन विकास बैंक से करजा मिली. एह खातिर बिहार राज्य पथ विकास निगम जल्दिए निविदा निकाली.\nसिसवन राजद के दुबारा अध्यक्ष चुनइलें अलगू सिंह\nविनय शंकर सिंह उर्फ अलगू सिंह के दुबारा सिसवन प्रखंड राजद के अध्यक्ष चुन लिहल गइल, केहू उनका खिलाफ खड़ा ना भइल आ ऊ निर्विरोध चुना गइलें. आजु शुक का दिने चैनपुर बाजार भइल बैठक में ई चुनाव भइल. बघौना पंचायत के मुखिया कमलेश कुमार सिंह उर्फ मौला सिंह के युवा राजद के प्रखंड अध्यक्ष